hotchpotch/miracl-hf-unified huggingface dataset:
ది ఆల్కెమిస్ట్
ది ఆల్కెమిస్ట్ ("The Alchemist"), పాలో ఖెలో అనే రచయిత వ్రాసిన ఒక దృష్టాంత (allegorical) నవల. ఇది మొట్టమొదట 1988లో ముద్రింపబడింది. ఈ నవలలో "శాంటియాగో" అనే స్పానిష్ గొర్రెల కాపరి తన ఆశయాన్ని నెరవేర్చుకోవడానికి సాగించిన ప్రయాణం వర్ణింపబడింది. దీనిని ఒక modern classic గా అభివర్ణించారు.. ఈ పుస్తకం కథాంశం హోర్హే లూయిస్ బోర్హెస్ () వ్రాసిన "టేల్ ఆఫ్ టూ డ్రీమర్స్" (ఇద్దరు స్వాప్నికుల కథ) అనే కథపై ఆధారపడి ఉంది.. ఈ నవలను పరుసవేది పేరుతో కె.సురేష్ తెలుగులోకి అనువాదం చేశాడు.
"ది ఆల్కెమిస్ట్" నవల మొదట పోర్చుగీస్ భాషలో ప్రచురింపబడింది. తరువాత 67 భాషలలోకి అనువదించబడింది. అత్యధిక భాషలలోకి అనువదింపబడిన జీవించి ఉన్న ఒక రచయితయొక్క రచనగా గిన్నీస్ ప్రపంచ రికార్డు సాధించింది. 150 దేశాలలో ఈ పుస్తకం ఆరున్నర కోట్ల కాపీలు అమ్ముడయ్యింది. ప్రపంచంలో అత్యధికంగా అమ్ముడయిన పుస్తకాలలో ఇది ఒకటి.
"యువత స్వప్న సాకారంలో సహకరించే మరో గొప్ప నవల" అన్న శీర్షికతో దుప్పల రవికుమార్ సమీక్షా వ్యాసంలో ఇలా వ్రాశాడు - 
"మన ఆత్మలన్నీ విశ్వాత్మలో అంతర్భాగమని, సృష్టిలో ప్రతిజీవీ ప్రతి వస్తువూ అసలు వస్తువు ప్రతిరూపాలేనని చెప్పిన ఉపనిషత్ సారాన్ని కథ రూపంలో మలిచి పాశ్చాత్య నవలాకారుడొకడు చెప్తే ఆ గ్రంథాన్ని యావత్ ప్రపంచమంతా హృదయానికి హత్తుకుంది. లెఫ్ తొలుస్తొయ్ అనే ప్రఖ్యాత రష్యన్ రచయిత పలకడం రాని అమెరికన్ల నోట్లోపడి లియో టాల్‌స్టాయ్ అయినట్లు లాటిన్ అమెరికన్ రచయిత పాలో కొయెల్ హొ కూడా పాల్ ఖెలో అయ్యాడు. అతను రాసిన ఆ నవల "ది ఆల్ఖెమిస్ట్".
నవలలో కథ మనమెన్నోసార్లు విన్నదే. ఒక గొర్రెలకాపరి కుర్రాడికి చర్చి పక్కన పడుకున్నపుడు ఈజిప్ట్ పిరమిడ్ల దగ్గర బంగారునిధి దొరికినట్టు కల వస్తుంది. కలను నిజం చేసుకుందామని నానాకష్టాలు పడి పిరమిడ్ల దగ్గరకు చేరిన కుర్రాడిని ఓ దొంగల నాయకుడు చితకబాది కలను నమ్మి కష్టాలుపడిన మూర్ఖుడిని చంపకుండా వదిలేసి, పోతూపోతూ తనకొచ్చిన కల గురించి చెప్తాడు. ఆ కుర్రాడు పడుకునే చర్చి దగ్గర బంగారు నిధి దొరికినట్టు దొంగల నాయకునిక్కూడా కలొచ్చిందంటాడు. చావుతప్పి కన్నులొట్టబోయిన కుర్రాడు మళ్ళీ వెనక్కివచ్చి చర్చి దగ్గర తవ్వి బంగారునిధిని సొంతం చేసుకుంటాడు. ఇంతే కథ. కానీ నిజానికి ప్రపంచవ్యాప్తంగా లక్షలాదిమంది ప్రజలు చదవడానికి కారణం ఖెలో చెప్పిన కథన విధానం. ఈ కథను ఒక సాకుగా తీసుకుని రచయిత వేదాంత తత్వాన్ని విశదీకరించడం వల్లనే అటు ఆధ్యాత్మిక పరులైన సీనియర్ పాఠకులకు ఇటు వ్యక్తిత్వ వికాస పుస్తకాభిమానులైన యువ పాఠకులకు అంతగా ఆకట్టుకోగలిగింది.
బ్రెజిల్ దేశంలో రియోడిజనిరోలో 1947 ఆగస్టులో జన్మించిన పాల్ ఖెలో విప్లవోద్యమాలు అమెరికానంతటినీ ఉద్రేకంతో ఊపేస్తున్నపుడు ఆ నేలంతా పర్యటించాడు. నాటకరంగంలోను, జర్నలిజంలోను కొన్నాళ్ళు గడిపాక 2001 అనే పేరుతో ఒక ప్రత్యామ్నాయ పత్రికనొకదానిని నడిపాడు. మరింత స్వేచ్ఛా కోసం పోరాడాడు. అయితే ఇరవై ఐదోయేట పారామిలటరీ దళాలు కిడ్నాప్ చేసి చిత్రహింసలు పెట్టి వదిలాక, మనిషి పూర్తిగా మారిపోయాడు. సంగీత రంగంలోకి వెళ్లి అత్మికతను సంతరించుకున్నాడు. మొదట కలలోను, తర్వాత నిజంగాను కనిపించిన ఒక మనిషి సలహాతో కాథలిక్ గా మారిన ఖెలో రాయడాన్ని సీరియస్ గా తీసుకున్నాడు. మొదట్లో అమ్మకాలు నిరాశాజనకంగా ఉన్నా, ఈ నవల విడుదల బ్రెజిల్ సాహిత్య చరిత్రలో మేలిమలుపు. ఖెలో నవలలు పిలిగ్రిమేజ్, ఫిఫ్త్ మౌంటెన్, ఎలెవెన్ మినిట్స్, జహీర్, వాకిరీస్.. అన్నీ ప్రపంచ పాఠకులంతా ఇష్టంతో ఆసక్తితో చదివినవే.
ఎక్కిరాల వేదవ్యాస
ఎక్కిరాల వేదవ్యాస 1934 ఆగష్టు 13 వ తేదీన ఆంధ్రప్రదేశ్ కు చెందిన బాపట్ల లో అనంతాచార్యులు మరియు బుచ్చమ్మ దంపతులకు జన్మించిరి. ఆంధ్ర దేశంలో ఆధ్యాత్మిక ప్రభంజనాన్ని సృష్టించారు. ఐ.ఏ.ఎస్ అధికారిగా ఉన్నత బాధ్యతలు నిర్వహిస్తూనే 150కి పైగా గ్రంథాలు రచించారు. అనేక పరిశోధన గ్రంథాలు రచించారు.ఎన్నో భక్తి సంబంధ ఉపన్యాసాలు ఇచ్చారు."శుభవార్త" అనే భక్తి-జోతిష్య-మాసపత్రిక కూడా నడుపుతున్నారు. అక్టోబరు 03, 2014 న మరణించారు.
అణు రియాక్టరు
అణు రియాక్టరు పరమాణు పరిజ్ఞానంతో విద్యుత్ శక్తిని ఉత్పత్తి చేసే ఒక పరికరము. ఇందులో ప్రధానముగా కేంద్రక విఛ్చిత్తి ద్వారా శక్తి ఉత్పత్తి అవుతుంది.ఒక న్యూక్లియర్ రియాక్టరు నిరంతర అణు శృంఖల చర్యలు ప్రారంభించడానికి మరియు నియంత్రించటానికి ఉపయోగించే ఒక పరికరం. సాధారణంగ అవి విద్యుత్ ఉత్పత్తికి మరియు ఓడలు చోదన కోసం ఉపయోగిస్తారు. సాధారణంగా అణువిచ్ఛిత్తినుండి వెలువడే శక్తి కార్యకారి ద్రవం (వాయువు లేదా నీళ్ళు) ద్వారా ఓడకు శక్తిని ఇచ్చే ప్రొపెల్లర్లుకు, టర్బైన్లుకు వెళ్తుంధి కొన్ని వైద్య మరియు పారిశ్రామిక అవసరాల కోసం సమ స్థానీయాలు ఉత్పత్తి చేస్తాయి మరి కొన్ని పరిశోధన కోసం మాత్రమే నడపబడతాయి. 
సంప్రదాయ విద్యుత్ కేంద్రాలు శిలాజ ఇంధనాల నుండి విడుదలైన ఉష్ణ శక్తి ద్వారా విద్యుత్ ఉత్పత్తి చేయడం వలె అణు రియాక్టర్లు అణువిచ్ఛిత్తినుండి విడుదలైన ఉష్ణ శక్తిని మారుస్తాయి.
యురేనియం 235 లేదా ప్లుటోనియం-239 వంటి పెద్ద ఈనెలుగా చీల్చదగిన పరమాణు కేంద్రం ఒక న్యూట్రాన్ని శోషించినపుడు అది అణు విచ్చేదనకు గురికావచ్చు . భారీ కేంద్రకం గతి శక్తిని, గామా వికిరణాన్ని మరియు ఉచిత న్యూట్రాన్లను విడుదల చేస్తూ రెండు లేదా ఎక్కువ తేలికైన కేంద్రకాలుగా (విచ్ఛిత్తి ఉత్పత్తులు) గా విభజించబడుతుంది .ఈ న్యూట్రాన్లలో కొంత భాగం ఇతర అణువులచే శోషింపబడి తదుపరి విచ్ఛిత్తి సంఘటనలకి తోడ్పడతాయి అవి మరిన్ని న్యూట్రాన్లను విడుదల చేస్తాయి. అలా ఈ ప్రక్రియ కొనసాగుతుంది. దీన్ని అణు శృంఖలచర్య లేదా గొలుసు చర్య అంటారు. మరిన్ని విచ్ఛేదనలకు కారణమయ్యే న్యూట్రాన్లను న్యూట్రాన్ విషాలు మరియు న్యూట్రాన్ నియంత్రకాలచే అణు శృంఖలచర్యను నియంత్రించవచ్చు . అణు రియాక్టర్ల సాధారణంగా అసురక్షిత పరిస్థితులను గుర్తించబడినపుడు విచ్ఛిత్తిచర్య ఆపివేయడానికి స్వయంచాలక మరియు మానవీయ వ్యవస్థలు కలిగివుంటాయి.
సాధారణంగా (ప్రపంచ రియాక్టర్లలో ఉపయోగించే మోడరేటర్లలో సాధారణ నీరు 74%, 8% ఘన గ్రాఫైట్, 20% భారజలం (డ్యుటీరియం ఆక్సైడ్) ఉన్నాయి. బెరిలీయం కూడా కొన్ని ప్రయోగాత్మక రకాలలో ఉపయోగింపబడుతుంది .అణు రియాక్టర్ను చల్ల పరచటానికి సాధారణంగా నీటిని  ఉపయోగిస్తారు. రియాక్టర్ నుండి వెలువడిన వేడిని నీరు గ్రహించి ఆవిరిగా మారుతుంధి. 
ఎన్ని న్యూట్రన్లు విచ్ఛేదనలను సృష్టిస్తాయి అనే దాన్ని నియంత్రించడం బట్టి రియాక్టర్ యొక్క శక్తి ఉత్పత్తి సర్దుబాటు చేయబడుతుంది .
న్యూట్రాన్ విషంచే తయారుచేయబడిన నియంత్రణ కడ్డీలు న్యూట్రాన్లను శోషించడానికి ఉపయోగిస్తారు . నియంత్రణ కడ్డీలు ఎక్కువ న్యూట్రాన్లను గ్రహించాయి అంటేవిచ్ఛిత్తిజరగడానికి తక్కువ న్యూట్రాన్లు అందుబాటులో ఉన్నట్టు, అందువల్ల కడ్డీని లోతుగా నెట్టడం ద్వారా రియాక్టర్ యొక్క శక్తి ఉత్పత్తి తగ్గుతుంది అదే నియంత్రణ కడ్డీలు వెలికితీస్తే అది పెరుగుతుంది .
కొన్ని రియాక్టర్లలో, శీతలకరణి కూడా న్యూట్రాన్ మితకారి వలె పనిచేస్తుంది.ఒక మోడరేటర్విచ్చిత్తినుండి విడుదల ఐన వేగవంతమైన న్యూట్రాన్లు శక్తిని కోల్పోయి ఉష్ణ న్యూట్రాన్లగా మారేలా చేసి రియాక్టర్ యొక్క శక్తిని పెంచుతుంది . వేగమైన న్యూట్రాన్లకంటే ఉష్ణ న్యూట్రాన్లువిచ్ఛిత్తికలిగించడానికి ఎక్కువ అవకాశం ఉంది . శీతలకరణి మితకారి అయితే, ఉష్ణోగ్రత మార్పులు శీతలకరణి / మితకారి సాంద్రతను ప్రభావితం చేయగలవు, అందువలన శక్తి ఉత్పత్తి మారవచ్చు .
విచ్ఛిత్తిప్రక్రియ విడుదల చేసే శక్తి వేడిని ఉత్పత్తి చేస్తుంది వీటిలో కొంత వినియోగ శక్తిగా మార్చబడుతుంది . ఈ ఉష్ణ శక్తి నీటిని ఆవిరిగా మారుస్తుంధి అపుడు ఆ ఆవిరి విద్యుత్ ని ఉత్పత్తి చేసే  ఆవిరి టర్బైన్లను నడుపుతుంది.
చంద్రెడు
చంద్రెడు, తూర్పు గోదావరి జిల్లా, రంగంపేట మండలానికి చెందిన . ఇది రాజమండ్రి నుండి 32 కి.మీ.లు, కాకినాడ నుండి 38 కి.మీ.ల దూరంలో ఉంటుంది. ఇక్కడ ఎక్కువగా చెరకు, పత్తి మరియు వరి పండిస్తారు. 1800 జనాభా ఉన్న ఈ గ్రామంలో 60 శాతం అక్షరాస్యత ఉంది, దాదాపు 1300 మందికి వోటు హక్కు ఉంది.
జర్మన్ భాష
జర్మన్ భాష ప్రపంచ వ్యాప్తంగా 10.5 కోట్ల మందిచే మొదటి భాషగా మాట్లాడబడు ఒక భాష. ఈ భాష డచ్ మరియు ఆంగ్ల భాషలతో సారూప్యం కలిగి ఉంది. జర్మను భాష ఐరోపా సమాఖ్యలోని 23 అధికార భాషలలో ఒకటి. ఐరోపా సమాఖ్యలోని అత్యధికుల మాతృభాష కావడం వలన జర్మన్ లేక జర్మను భాష ప్రపంచ భాషలలో ప్రముఖ స్థానాన్ని కలిగి ఉంది. ఐరోపా సమాఖ్యలో ఎక్కువగా మాట్లాడబడు భాషలలో జర్మను భాష ఆంగ్ల భాష తర్వాత రెండవ స్థానంలో ఉంది (ఆంగ్ల భాష ఎక్కువమంది పరభాషగా వాడటం వలన). జర్మనీలో 95% మంది, ఆస్ట్రియాలో 89% మంది, స్విట్జర్లాండ్లో 65% మంది ఈ భాషను మాతృభాషగా కలిగియున్నారు. పైపెచ్చు రమారమి 8 కోట్ల మంది ఈ భాషను పరభాషగా ప్రయోగిస్తున్నారు. ఐరోపా సమాఖ్య మాత్రమే కాక ఐరోపా ఖండం మొత్తాన్ని పరిశీలించినట్లయితే రష్యన్ భాష తర్వాత ఇది రెండవ అతిపెద్ద మాతృభాష.
ఆంగ్లములో ఉన్న 26 అక్షరాలతో బాటు అదనంగా వాటిలోనే మూడు అక్షరాలకి ఉమ్లావ్ట్ (umlauts, తెలుగులో ఒత్తులకి వలె) గలవు. ఉమ్లావ్ట్ అనగా అక్షరం పై వచ్చే రెండు చుక్కలు, ఇవి A/a, O/o మరియు U/u లకి Ä/ä, Ö/ö మరియు Ü/üలుగా వస్తాయి. S మరియు T మధ్యన ఎస్జెట్ట్ (ß) అనబడు మరొక అక్షరము గలదు. ఇది రెండు S లతో సమానము (ss).
జర్మను భాషలో లింగం వాడుక ఎక్కువ. ప్రతి వస్తువు, జీవికి తప్పని సరిగా లింగం వాడతారు. పదాన్ని బట్టి లింగనిర్ధారణ కాకుండా ప్రత్యేకించి లింగాన్ని వాడతారు.
ఉదా: der Mann - the man (ఆ పురుషుడు)
ఉదా: die Frau - the woman (ఆ స్త్రీ)
ఉదా: das Auto - the car (ఆ కారు)
సూర్యలంక
సూర్యలంక గుంటూరు జిల్లా లోని బాపట్ల నుండి 9 కి.మీ.ల దూరంలో సముద్రతీరంలోనున్న ఒక పల్లె మరియు ఒక ఓడరేవు.
సూర్యలంకకు బాపట్లకు మధ్య భారత వాయుసేన వారి కేంద్రము (ఎయిర్‌బేస్) మరియు నివాసములకు కాలనీలు ఉన్నాయి.
సూర్యలంక తీరం సముద్ర స్నానానికి ఎంతో అనువైంది. అలలు మరీ ఎత్తుగా కాకుండా చిన్నవిగా వస్తుంటాయి. నవంబరు నెలలో తీరం వెంబడి డాల్ఫిన్‌లు కూడా చూడవచ్చు. సూర్యలంక బీచ్‌ వారాంతాల్లోనూ, పండగ రోజుల్లోనూ, ఇతర సెలవు రోజుల్లోనూ పర్యాటకులను విశేషంగా ఆకర్షిస్తూవుంటుంది. పరిసర ప్రాంతంలోని ప్రజలకు విహార కేంద్రంగా ఉంది. ఇక్కడ కొన్నిరోజులు గడిపేందుకు వీలుగా ప్రభుత్వ వసతి గృహము మరియు కాతేజీలు ఉన్నాయి. ఇక్కడే ఇండియన్ టుబాకో కంపెనీ (ఐటీసీ) వారిది ఓ అతిథి గృహం కూడా ఉంది. అందులో ఓ ప్రైవేటు బీచ్ కూడా ఉంది. అందులో విదేశాలను తలపించే సౌకర్యాలు ఉన్నాయి. సూర్యలంకకి దాదాపు 16 కి.మీ దూరంలో వాడరేవు బీచ్‌ ఉంది.
సూర్యలంక వద్ద నున్న బీచ్ సముద్ర స్నానాలకు అనుకూలంగా ఉండి, పరిసర ప్రాంతంలోని ప్రజలకు విహార కేంద్రంగా ఉంది. ఇక్కడ కొన్నిరోజులు గడిపేందుకు వీలుగా ప్రభుత్వ వసతి గృహం కూడా ఉంది.
కూర్మా వేణు గోపాలస్వామి
కె.వి. గోపాలస్వామి లేదా కూర్మా వేణు గోపాలస్వామి (1903–1983) సుప్రసిద్ధ నాటక ప్రయోక్త మరియు న్యాయవాది.అతడు ఆంధ్ర విశ్వవిద్యాలయంలో న్యాయశాస్త్ర విభాగానికి మొదటి ఆచార్యులు. థియేటర్ ఆర్ట్స్ విభాగానికి గౌరవ ప్రొఫెసర్ మరియు ఆర్ట్స్ విభాగానికి ఛైర్మన్ గా కూడా యున్నారు.
కూర్మా వేణుగోపాలరావు 1903 డిసెంబర్ 19 న జన్మించారు. ఆయన తండ్రి "సర్ కూర్మా వెంకట రెడ్డి నాయుడు" మద్రాసు ప్రెసిడెన్సీకి గవర్నర్గా ఉండేవారు. వేణుగోపాలరావుకు ఒక సోదరి ఉంది. ఆయన న్యాయ శాస్త్రంలో పట్తభద్రులయ్యారు. ఆయన ఆక్స్‌ఫర్డు బాల్లియోల్ కాలేజిలో మాస్టర్ డిగ్రీ పూర్తి చేశారు. ఆ తర్వాత ఆయన "బార్ ఆఫ్ ది టెంపుల్ ఆఫ్ యునైటెడ్ కింగ్‌డమ్" అని పిలువబడేవారు.
అతడు 1930 లో దక్షిణ ఆఫ్రికాలో ఏజెంట్ జనరల్ ఆఫ్ ఇండియాకు సెక్రటరీగా పనిచేశారు. ఆ తర్వాత ఆయన భారత దేశం వచ్చి ఆంధ్ర విశ్వవిద్యాలయం నకు సేవలందించారు. ఆయన విశ్వవిద్యాలయంలో రిజిస్ట్రార్గా ఆయన పదవీ విరమణ చేయు వరకు సుమారు 22 సంవత్సరాలు పనిచేశారు (ఏప్రిల్ 1942 నుండి 1964 వరకు).
He is most remembered for his significant contribution to the world of amateur theatre in South India. Department of Theatre Arts was established in Andhra University as a result of his efforts. The Andhra Week celebrations which became famous all over the State were ably organised because of the personal interest evinced by the Vice-Chancellor and the Registrar. Gopalaswamy used to take special care in the conduct of the week-long celebrations every year.
After retirement he held the position of Director of the Indian Institute of Management and Commerce, Hyderabad in 1973 until 1978.
He played hockey and tennis and was the Captain of the Madras Christian College Lawn Tennis Association. He played hockey against many international teams and had the proud privilege of partnering the late Shri Fakhruddin Ali Ahmed in an international tennis tournament in France.
His birth centenary celebrations were organised by a committee headed by the AU Vice-Chancellor, Y.C. Simhadri. They were inaugurated on December 19, 2003, and concluded with the valedictory on January 29, 2004. A souvenir was released with contributory articles from his students and beneficiaries.
He was awarded Honorary Doctorate (D.Litt) by Andhra University in recognition of his services and intellectual contributions on the occasion of the fiftieth convocation in 1977.
Andhra University Open-Air Theatre was named after him by the university authorities as a token of gratitude.
Prof. K.V. Gopalaswamy Memorial All India Playlets Competitions was held organized annually.
He died in 1983.
హరిత విప్లవం
భూములకు నీటిపారుదల సౌకర్యాన్ని కల్పించి, యాంత్రీకరణకు ప్రవేశపెట్టి, రసాయనిక ఎరువులను, క్రిమిసంహారక మందులనువాడి, సంకర జాతి వంగడాలను వాడి స్వల్పకాలంలో అధిక దిగుబడిని సాధించే వ్యవసాయ విధానాన్ని సాంధ్ర వ్యవసాయం లేదా హరిత విప్లవం (Green Revolution) అంటారు. ఇది మొట్ట మొదటి సారిగా మెక్సికోలో 1945 లో ప్రారంభమైంది. రాక్ ఫెల్లర్ ఫౌండేషన్, ఫోర్డ్ ఫౌండేషన్ ఇందుకు సహకారమందించాయి. పెరుగుతున్న జనాభా అవసరాలను తీర్చడానికి మెక్సికో ప్రభుత్వం వివిధ రకాలైన గోధుమ వంగడాలను అభివృద్ధి చేసింది.
మెక్సికోలో నార్మన్ బోర్లాగ్ నేతృత్వంలో సాధించిన విజయాన్ని స్ఫూర్తిగా తీసుకుని రాక్‌ఫెల్లర్ ఫౌండేషన్ ఈ విప్లవాన్ని ఇతర దేశాలను విస్తరించడానికి నిర్ణయించింది. 1961 లో భారతదేశంలో విపరీతమైన క్షామం ఏర్పడింది. అప్పటి భారతదేశపు వ్యవసాయశాఖా మంత్రియైన ఎం.ఎస్.స్వామినాథన్ సలహాదారు నార్మన్ బోర్లాగ్ ను భారతదేశానికి ఆహ్వానించారు. భారతదేశ ప్రభుత్వ పరంగా ఇబ్బందులున్నప్పటికీ గోధుమలను మెక్సికో ప్రయోగశాల నుంచి దిగుమతి చేసుకుని పంజాబ్ రాష్ట్రంలో ప్రయోగాత్మకంగా పండించారు. దాంతో భారతదేశంలో హరిత విప్లవానికి నాంది పలికినట్లయింది.
ఎం.ఎస్.స్వామినాథన్, పి.సుబ్రమణ్యంలను భారతదేశపు హరిత విప్లవ పితామహులుగా అభివర్ణిస్తారు.
హరిత విప్లవం నీటి పారుదల పంటలకు మాత్రమే వర్తించింది. వర్షాధార పంటలైన పప్పు, చిరుధాన్యాల దిగుబడులను పెంచడానికి ప్రయత్నించలేదు. హరిత విప్లవాన్ని పంజాబ్, హర్యానా, ఢిల్లీ, రాజస్థాన్, ఉత్తర ప్రదేశ్ ప్రాంతాల్లో రైతులు బాగా వినియోగించుకుని లబ్ధి పొందారు. హరిత విప్లవం ప్రభావం వల్ల గోధువుల ఉత్పత్తి 11 మిలియన్ టన్నుల నుంచి 75 మిలియన్ టన్నులకు పెరిగింది. ఈ కోవకు చెందినవే మరి కొన్ని విప్లవాలున్నాయి. అవి.
బాల భారతం పత్రిక. అగస్టు 2015
స్వప్నం (అయోమయ నివృత్తి)
నిద్రకి చెందిన కొన్ని స్థితులలో అసంకల్పితంగా మనసులో మెదిలే భావాల, భావావేశాల, ఐంద్రియ సంవేదనల సందోహాలని స్వప్నాలు (Dream) అంటారు.
వట్లూరు (ఏలూరు)
వట్లూరు, పశ్చిమ గోదావరి జిల్లా, ఏలూరు మండలానికి చెందిన .
క్రమంగా ఏలూరు పట్టణం విస్తరిస్తున్నందున ఈ గ్రామం పట్టణం లక్షణాలను కలిగి ఉంది. హౌసింగ్ బోర్డు ఏర్పరచిన ఒక కాలనీ కూడా వట్లూరులో ఉంది.
జాతీయ రహదారి, రైల్వేలైను క్రాస్ అవ్వడం వలన వట్లూరు రైల్వేగేటు వద్ద ట్రాఫిక్ అంతరాయం అధికంగా ఉండేది. ఏలూరు బైపాస్ రోడ్ నిర్మించినాక ఈ సమస్య కొంతవరకు అదుపులోనికి వచ్చింది.
ఈ గ్రామంలో వరి ముఖ్యమైన పంట.
ఏలూరు పట్టణానికి చెందిన సర్ సి.ఆర్.రెడ్డి విద్యా సంస్థలు తమ క్రొత్త కాలేజీలను వట్లూరులో స్థాపిస్తున్నది. ప్రస్తుతం ఉన్న కాలేజీలు.
నిరుద్యోగం
నిరుద్యోగం (ఆంగ్లం: Unemployment) అనగా ఒక వ్యక్తి పని చేయగలిగి పనిని కాంక్షిస్తున్నప్పటికీ అతనికి పని దొరక్కపోవడం. ప్రపంచంలో అన్ని దేశాలు ఎదుర్కొంటున్న ప్రధాన సమస్యల్లో నిరుద్యోగం ఒకటి.
అమల్లో ఉన్న వేతనాలతో పనిచేయడానికి ఇష్టపడి కూడా ఉపాధి లభించని స్థితిని అనిచ్ఛాపూర్వక నిరుద్యోగమంటారు. ఉపాధి అవకాశాలు ఉండి తమకు తాముగా నిరుద్యోగులుగా ఉండే స్థితిని ఇచ్ఛా పూర్వక నిరుద్యోగమంటారు. పనిచేసే సామర్థ్యం ఉన్న వారందరికీ ఉపాధి అవకాశాలు లభిస్తే దాన్ని సంపూర్ణ ఉద్యోగితా స్థాయి అంటారు.
సాధారణంగా అభివృద్ధి చెందిన దేశాల్లో నిరుద్యోగం సార్థక డిమాండ్ లోపించడం వల్ల, అంటే ఆర్థిక మాంధ్యం వల్ల ఏర్పడుతుంది. ఇలాంటి నిరుద్యోగం తాత్కాలికమైంది. అభివృద్ధి చెందుతున్న భారత్ వంటి దేశాల్లో నిరుద్యోగం వనరుల కొరత వల్ల ఏర్పడుతుంది. అభివృద్ధి చెందుతున్న దేశాల్లో ఏర్పడే నిరుద్యోగం శాశ్వతమైనది.
భారత్ లో నిరుద్యోగాన్ని ప్రధానంగా గ్రామీణ నిరుద్యోగం, పట్టణ నిరుద్యోగం అని రెండు రకాలుగా వర్గీకరించారు. గ్రామీణ పేదరికాన్ని ప్రచ్ఛన్న నిరుద్యోగం, ఋతుసంబంధమైన నిరుద్యోగమని రెండు రకాలుగా విభజించవచ్చు. భారత్ లో వ్యవసాయ రంగంలో జనాభా ఒత్తిడి అధికంగా ఉండటం వల్ల అవసరానికి మించిన శ్రామికులు ఆ రంగంలో పనిచేస్తున్నారు. 
భారతదేశంలో ఇప్పటికీ 60 శాతం వ్యవసాయం వర్షాధారమే కాబట్టి, వ్యవసాయ కూలీలకు సంవత్సరంలో 6 నుంచి 8 నెలలు మాత్రమే ఉపాధి అవకాశాలుంటాయి. మిగతా కాలమంతా ఎలాంటి ఉపాధి అవకాశాలు ఉండవు. వీరినే కాలీన నిరుద్యోగులు అంటారు.
గ్రామీణ ప్రాంతాలలో జనాభా ఒత్తిడి వలన అధిక జనాభా వ్యవసాయంపై ఆధారపడడంతో వ్యవసాయ రంగంలో అవసరానికి మించిన జనాభా పనిచేస్తున్నారు. దీనినే ప్రచ్ఛన్న నిరుద్యోగమంటారు. 65% వ్యవసాయం వర్షాధారమైనది కావడం వలన కూలీలు సాలీనా 7 లేదా 8 నెలలు మాత్రమే ఉపాది కలిగి ఉంటున్నారు. మిగిలిన కాలంలో వీరు నిరుద్యోగులే. పట్టణాలలో ఆనేకులు తమ సామర్థ్యంకంటే తక్కువ సామర్థ్యం అవుసరమైన ఉపాధి కలిగి ఉన్నారు.
ధేశంలో నిరుద్యోగులను ఎన్.ఎస్.ఎస్.ఒ. రోజువారి స్థితి, వారం వారి స్థితి దైనందిన స్థితిలో అంచనా వేస్తుంది. 2004-2005 నివేదిక ప్రకారం 12.1 మిలియన్ నిరుద్యోగులున్నారు. నిరుద్యోగరేటు 3.06%. గ్రామీణ ప్రాంతాలలో కంటే పట్టణ ప్రాంతాలలో నిరుద్యోగం అధికంగా ఉంది. 5వ ఆర్థిక గణన ప్రకాఱం అత్యధికంగా నిరుద్యోగం కేరళలో, అత్యల్పంగా జమ్ము కాష్మీర్లో ఉంది.
అపూర్వ
అపూర్వ తెలుగు సినీ నటి. ఈవిడ అల్లరి సినిమా ద్వారా తెలుగు సినీ రంగానికి పరిచయమయ్యింది.
అపూర్వ 1974, డిసెంబర్ 2న పశ్చిమ గోదావరి జిల్లా, దెందులూరులో జన్మించింది.
మొదటగా, 2000లో ‘అసలు ఏం జరిగింది’ అనే సినిమాలో హీరోయిన్‌గా నటించింది. కానీ, ఆ సినిమా విడుదలకాలేదు. 2001లో అల్లరి సినిమాతో క్యారెక్టర్ నటిగా ప్రవేశించింది.
తాపేశ్వరం కాజా
తూర్పు గోదావరి జిల్లా మండపేట మండలం తాపేశ్వరంలో తయారయ్యే మిఠాయి విశేషం, కాజా. దాని విశిష్టత కారణంగా రాష్ట్రవ్యాప్తంగా ప్రజల మన్ననలు పొంది, తాపేశ్వరం కాజాగా ప్రసిద్ధి చెందింది. 
తాపేశ్వరం గ్రామానికి చెందిన పోలిశెట్టి సత్తిరాజు కాజాకు విశిష్టతను ఆపదించినవారిలో ప్రముఖుడు. అప్పట్లో మైదాపిండితో మడతలు పెట్టి కాజాలను కొత్తగా తయారు చేసి పంచదార పాకం పట్టి అమ్మగా వాటి కమ్మదనం, రుచి కారణంగా కొద్దికాలంలోనే కాజా ప్రజాభిమానం పొందింది. క్రమేణా తాపేశ్వరంకాజాగా ప్రశస్తమైంది.
శుభకార్యాలలో తాపేశ్వరం కాజా చోటు చేసుకుంది. 50 గ్రాముల నుంచి 500 గ్రాములు వరకు బరువుండే విధంగా రకరకాల సైజులలో వీటిని తయారు చేస్తారు. 1990లో సత్తిరాజు మరణించాక ఆయన వారసులు ఈ వ్యాపారాన్ని ఆధునిక పద్ధతుల్లో నిర్వహించడం మొదలుపెట్టారు. కాజా తయారిలో యంత్రాలను ప్రవేశపెట్టి, కాజాల తయారీని సులభతరం, వేగవంతం చేశారు.
తాపేశ్వరం నుంచి కర్ణాటక, ఢిల్లీ, మహారాష్ట్ర, తమిళనాడు మొదలైన రాష్ట్రాలకు ఎగుమతి అవుతున్నాయి.
కాజా అంటే నోరూరని వారుండరు. అందరికీ అందుబాటు ధరలలో ఏ చిన్న షాపులోనైనా దొరికే మంచి మిఠాయిలు, కాజాలు
ఇక్కడి కాజాలు పలు రాకాల సైజులలో లభ్యమౌతాయి. చిట్టి కాజాల దగ్గర నుండి సుమారు ఐదు కేజీల వరకూ బరువుండే జంబో కాజాల వరకూ లభ్యమౌతాయి.
కాజాతోపాటు, ఇతర పిండి వంటకాలైన అరిసెలు, సున్నుండలు, పూతరేకులు, బొబ్బట్లు, బూందీలడ్డూలు, కజ్జికాయలు, మైసూర్‌ పాక్‌, పొంగడాలు, గోరుమిఠాయిలు, పంచదారచిలకలను కూడా తాపేశ్వరంలో తయారుచేస్తారు. 
కాజా తయారీ నేడు రాష్ట్రంలోని కొన్ని ఇతర ప్రాంతాల్లో కుటీర పరిశ్రమగా మారింది. తాపేశ్వరం కాజా పేరుతో పలుపట్టణాల్లో మిఠాయి దుకాణాలు ఏర్పడ్డాయి.
పోలిశెట్టి సత్తిరాజు
1939 లో తాపేశ్వరం కాజాను తయారుచేసి, దానికి ఆంధ్ర ప్రదేశ్ వ్యాప్తంగా ఖ్యాతి సంపాదించి పెట్టిన ప్రముఖుడు పోలిశెట్టి సత్తిరాజు. ఆయన తూర్పు గోదావరి జిల్లా, కె. గంగవరం మండలంలోని బ్రహ్మపురి గ్రామానికి చెందినవారు. అక్కడనుంచి ఉపాధి నిమిత్తం తాపేశ్వరం వలస వచ్చి మండపేటలో మొదట మిఠాయి రామస్వామి అనే వ్యాపారి వద్ద పనిచేసేవాడు. ఇక్కడే పిండి వంటకాలు తయారు చేయడం నేర్చుకున్నాడు. కొంతకాలానికి రామస్వామి అనారోగ్యకారణంతో వ్యాపారం మానేయగా సత్తిరాజు తాపేశ్వరంలో చిన్న హోటల్‌ నెలకొల్పాడు.
ఆ హోటల్లో తాను నేర్చుకున్న కొన్ని రకాల మిఠాయిలు తయారుచేసి అమ్మేవాడు. దాంతోపాటు వివాహది శుభకార్యాలకు పిండివంటలు తయారు చేసి అందించేవాడు. ఆయన వంటలు వండేటప్పుడు రకరకాల ప్రయోగాలు చేసేవారు. ఆయన మైదాపిండితో మడతలుపెట్టి కాజాలను కొత్తరూపంలో తయారుచేసి, పంచదారపాకం పట్టి అమ్మగా వాటి కమ్మదనం, రుచి కారణంగా అతి తక్కువకాలంలోనే ప్రాచుర్యములోకి వచ్చి తాపేశ్వరం కాజాగా ఖ్యాతి సంపాదించింది.ఇలా వ్యాపారం అభివృద్ధి చెందటంతో 1970 తరువాత హోటల్‌ను విరమించుకుని శ్రీభక్తాంజనేయ స్వీట్‌ స్టాల్‌ను స్థాపించి, మిఠాయి వ్యాపారంపై దృష్టిపెట్టాడు.
ఈ నాడు ఈ తాపేశ్వరం కాజా తయారీ అనేది ఒక కుటీర పరిశ్రమగా మారినది. రాష్ట్రవ్యాప్తంగా తాపేశ్వరం కాజా పేరుతో 300 వరకు స్వీట్ స్టాల్స్ వివిధ పట్టణాలలో గలవు. దీనిపై సుమారు 15000 మందికి పైగా ఉపాది పొందుతున్నారు.
ఇంతటి ప్రఖ్యాతి కెక్కిన తినుబండారమును ప్రజలకందించిన పోలిశెట్టి సత్తిరాజు 1990లో స్వర్గస్థులైనాడు. వీరి తరువాత వీరి భార్య భూషణం, ఆ తరువాత ప్రస్తుతం వీరి కుమారుడు పోలిశెట్టి మల్లిఖార్జునరావు (మల్లిబాబు) వ్యాపారం నిర్వహణ చేపట్టారు
రక్ష
రక్ష ప్రముఖ సినీ నటి. ఈవిడ ప్రేమలేఖ సినిమా ద్వారా తెలుగు సినీ రంగానికి పరిచయమయ్యారు. ఈవిడ తెలుగు. తమిళం, కన్నడ మరియు హిందీ భాషలలో దాదాపు 50 చిత్రాలలో నటించారు.
ఈమె బాల్యం మరియు విద్యాభ్యాసం అంతా చెన్నై లో గడిచింది.
వెంకటాద్రిపురం
వెంకటాద్రిపురం, కృష్ణా జిల్లా, నూజివీడు మండలానికి చెందిన గ్రామము. ఇది నూజివీడు-తిరువూరు మార్గంలో నూజివీడునుండి షుమారు 5 కి.మీ. దూరంలో ఉంది. గ్రామం జనాభా షుమారు 1000. వోట్ల సంఖ్య 520. ఇది వ్యవసాయ ప్రధానమైన వూరు. ఇది ‌అన్నవరం పంచాయితీలో ఉంది.
వరి, అపరాలు, కాయగూరలు, పండ్లతోటలు
వ్యవసాయం, వ్యవసాయాధారిత వృత్తులు
ఈ గ్రామానికి షుమారు 100 సంవత్సరాల చరిత్ర ఉంది. 1922లో ఈ గ్రామం వ్వవస్థాపన జరిగింది. గ్రామం వ్యవస్థాపకుడైన చలసాని మల్లికార్జునుడు వుయ్యూరు మండలానికి (నెప్పల్?) చెందిన వ్యక్తి. అతను, మరికొంతమంది కలిసి ఈ గ్రామాన్ని స్థాపించినపుడు స్మారకచిహ్నంగా ఒక శంకుస్థాపన రాయిని పాతారు. వుయ్యూరు జమీందారు మేకా వెంకటాద్రి అప్పారావు వీరికి 50 ఎకరాల భూమిని కేటాయించాడు. ఇలా "వెంకటాద్రిపురం" అనే పేరు వచ్చింది.
పొనుకుమాడుకు చెందిన సుంకర రాజయ్య ఈ గ్రామానికి వలస వచ్చి ఒక ధర్మసత్రాన్ని కట్టించాడు. అలా ఈ వూరికి "సత్రపు అన్నవరం" లేదా "క్రొత్త అన్నవరం" అనే పేర్లు కూడా వచ్చాయి.
గ్రామానికి తూర్పు దిశలో "కావిళ్ళ చెరువు" అనే చెరువు ఉంది. పశ్చిమాన 150 ఎకరాల అడవి భూమి ఉంది. దీనిని 1985లో పేదవారికి పంచారు.
పై ఇద్దరి పేర్లమీద ఇప్పుడొక స్మారక గ్రంథాలయం ఉంది.
ప్రతి సంవత్సరం వినాయకచవితి ఉత్సవాలు ఘనంగా జరుగుతాయి. 9 రోజుల ఉత్సవాల తరువాత "కావిడి చెరువు"లో విగ్రహాలను నిమజ్జనం చేస్తారు.
లీలానగర్
లీలానగర్, కృష్ణా జిల్లా, నూజివీడు మండలానికి చెందిన గ్రామము.
వరి, అపరాలు, కాయగూరలు, పండ్లతోటలు
వ్యవసాయం, వ్యవసాయాధారిత వృత్తులు
మిట్టగూడెం
వెలివెల నాగేశ్వరరావు సర్పంచ్,,,,,,,, 
వెలివెల సీతారామయ్య భారత కమ్యూనిస్టు పార్టీ నాయకులు,,,,,,,
వెలివెల చంద్రశేఖర్
మిట్టగూడెం, కృష్ణా జిల్లా, నూజివీడు మండలానికి చెందిన గ్రామము.
సముద్రమట్టానికి 28 మీ.ఎత్తు
నూజివీడు, హనుమాన్ జంక్షన్, ఏలూరు, విజయవాడ
ముసునూరు, విస్సన్నపేట, అగిరిపల్లి, రెడ్డిగూడెం
చైతన్య టెక్నో స్కూల్, రవీంద్రభారతి స్కూల్, నారాయణ ఇ.టెక్నిచల్ స్కూల్, నూజివీడు
నూజివీడు, విస్సన్నపేట నుండి రోడ్డురవాణా సౌకర్యం ఉంది. రైల్వేస్టేషన్: విజయవాడ 43 కి.మీ
విద్యుత్ తాగునీటి సౌకర్యం ఉంది. పాడిపంటలు సమృద్దిగల గ్రామము
వరి, అపరాలు, కాయగూరలు, పండ్లతోటలు
వ్యవసాయం, వ్యవసాయాధారిత వృత్తులు
వాడుక భాష: తెలుగు
"
శాప్(SAP)
ఎస్.ఏ.పీ. (ఆంగ్లం: SAP) అనగా సిస్టమ్స్, అప్లికేషన్స్ అండ్ ప్రోడక్ట్స్. జర్మన్ భాషలో ఇదే Systeme, Anwendungen und Produkte.
భారీ మరియు మధ్య తరహా సంస్థలలో సాఫ్ట్ వేర్ అవసరాలను తీర్చే ఒక ఇంటెగ్రేటెడ్ ERP enterprise resource planning. సంస్థల్లోని వివిధ విభాగాల అనుసంధానం SAP ప్రత్యేకత. SAP AG దీనిని సృష్టించింది.
కేవలం S, A, P అయితే "ఎస్ ఏ పీ" అని, వాటి ప్రక్కన మరేదయినా ఉంటే సాప్ అనీ ఉచ్ఛరించాలి. ఉదా: SAP HCM (సాప్ ఎచ్ సీ ఎం) 
ఎస్.ఏ.పీ మాడ్యూల్ ల ప్రకారం పనిచేస్తుంది. ఈ మాడ్యూల్ లు అన్నీ ఒకే డాటాబేసును వినియోగిస్తున్నప్పటికీ వీటిని ఒక్కొక్కటిగా కానీ, కొన్నింటిని కలిపిగానీ కొనవచ్చును, ఇన్స్టాల్ చేసుకుని నడిపించకొనవచ్చును. సంస్థల్లో, ఈ క్రింది విభాగాల కొరకు ఎస్.ఏ.పీని వినియోగించకొనవచ్చును.
2005 లో SAP AG SAP ECC 6.0 (SAP Enterprise Central Component) ని విడుదల చేసింది.
కాకర్ల (తిరువూరు)
కాకర్ల, కృష్ణా జిల్లా, తిరువూరు మండలానికి చెందిన గ్రామము.
పనజీ
పనజీ గోవా రాజధాని నగరము. ఇది పర్యాటకానికి ప్రసిద్ధి చెందిన ప్రదేశము.
మొసలికంటి తిరుమలరావు
మొసలికంటి తిరుమలరావు (ఆంగ్లం: Mosalikanti Thirumala Rao) (జనవరి 29, 1901 - 1970) ప్రముఖ స్వాతంత్ర్య సమరయోధులు మరియు పార్లమెంటు సభ్యులు.
వీరు తూర్పు గోదావరి జిల్లా పిఠాపురంలో 1901, జనవరి 29 న శాయన్న పంతులు దంపతులకు జన్మించారు.
వీరు 1921 లో మహాత్మా గాంధీ పిలుపు నందుకొని కాలేజీ చదువులకు వదలి సహాయ నిరాకరణ ఉద్యమంలో పాల్గొన్నారు. 1930లో ఉప్పు సత్యాగ్రహంలో పాల్గొన్నందుకు ఏడాది కఠినశిక్ష విధించారు. రాజమండ్రి, చెన్నై, వెల్లూరు జైల్లలో ఆ శిక్ష అనుభవించారు. 1931లో శాసనోల్లంఘనోద్యమంలో పాల్గొని మరొక ఆరు నెలలు జైలు శిక్ష అనుభవించారు. వీరు 1940 వ్యక్తి సత్యాగ్రహంలోను, 1942 క్విట్ ఇండియా ఉద్యమంలో కూడా పాల్గొని కఠిన శిక్షలను అనుభవించారు.
వీరు తూర్పు గోదావరి కాంగ్రెసు అధ్యక్షలుగా రెండు పర్యాయాలు ఎన్నికయ్యారు. 1937 నుండి 1940 వరకు కేంద్ర అసెంబ్లీ సభ్యులుగాను, 1945-1947 లో స్టేట్ కౌన్సిల్ సభ్యులుగాను, 1948-1950 లలో రాజ్యాంగ సభ సభ్యులుగాను, 1950-1952లో తాత్కాలిక ప్రభుత్వం సభ్యులుగా ఉన్నారు.
వీరు 1957, 1962, 1967 సాధారణ ఎన్నికలలో 2వ, 3వ మరియు 4వ లోక్‌సభలకు కాకినాడ లోక్‌సభ నియోజకవర్గం నుండి ఎన్నికై కేంద్ర వ్యవసాయ, ఆహార శాఖ ఉపమంత్రిగా పనిచేశారు.
వీరు 1970 సంవత్సరంలో పరమపదించారు.
మన్మథుడు (సినిమా)
మన్మథుడు 2002 లో కె. విజయ భాస్కర్ దర్శకత్వంలో విడుదలైన చిత్రం. ఇందులో నాగార్జున, సోనాలి బెంద్రే ముఖ్య పాత్రలు పోషించారు. కోటి స్వరాలు సమకూర్చాడు. ఆడవాళ్ళంటే ఇష్టం లేని కథా నాయకుడు అలా ఎందుకు మారాడు తిరిగి అతను ఎలా మారాడు అనేది ఈ చిత్ర కథాంశం.
తన స్వంత ప్రకటనా సంస్థలో అభిరాం (నాగార్జున) నిర్వాహకుడు. ఆడజాతి మొత్తం మోసపూరితమైనది అని అసహ్యించుకొంటూ ఉంటాడు. ఆ సంస్థ అధినేత అయిన తన బాబాయ్ (తనికెళ్ళ భరణి) సహ నిర్వాహాకురాలిగా హారిక (సోనాలీ బింద్రే) ని నియమిస్తాడు. స్త్రీ ద్వేషి అయిన అభి హారికని ముప్పు తిప్పలు పెడతాడు. విసిగి పోయిన హారిక రాజీనామా చేస్తుంది. తనికెళ్ళ భరణి అభి గతాన్ని వివరిస్తాడు. తను ప్రేమించిన అమ్మయి (అన్షు) తమకి జరిగిన రోడ్డు ప్రమాదంలో చనిపోయిందని తెలిస్తే తట్టుకోలేడని తన కుటుంబ సభ్యులు ఆమె వేరే పెళ్ళి చేసుకొందని అబద్ధం చెప్పటంతో అభి స్త్రీ ద్వేషిగా మారతాడు. నిజం తెలిసిన అభి ఎలా స్పందించాడు? హారిక ఏమయ్యిందన్నదే తర్వాతి కథ.
మన్మథుడు
మన్మథుడు హిందూ పురాణాలలొ ప్రేమకు సంబంధించిన దేవుడు. ఇతని భార్య రతీదేవి.
మన్మథునికి శివునికి గల సంబంధం వివరించే కథలు మత్స్య పురాణము మరియు శివ పురాణములలో తెలుపబడినవి., .
ఇంద్రుడు మరియు ఇతర దేవతలను తారకాసురుడు బాధించసాగెను. బ్రహ్మ ఇచ్చిన వరాల మూలంగా శివుని కుమారుడు తప్ప అతన్ని మరెవ్వరూ వధించలేరు. అప్పటికి శివుడు బ్రహ్మచారిగా తపస్సు చేసుకొనుచున్నాడు. పార్వతి శివుడి బ్రహ్మచర్యాన్ని భంగపరచి వివాహం చేసుకొంటే వారి పుత్రుడు తారకాసురున్ని వధిస్తాడని బ్రహ్మ సలహా ఇస్తాడు. ఇంద్రుడు ఈ బృహత్కార్యాన్ని మన్మథుడు చేయగలడని పంపిస్తాడు. మన్మథుడు వసంతుని సహాయంతో శివున్ని పూల బాణంతో మేల్కొలుపుతాడు. కోపించిన శివుడు మూడవకన్ను తెరిచి మన్మథుడిని భస్మం చేస్తాడు.
వసంతుని ప్రభావం మీద పార్వతిని చేరిన శివుని మదనుని బ్రతికించమని, ఇందులో అతని దోషం లేదని వేడుకుంటుంది. అయితే శివుడి అతన్ని అనంగుడు (అంగాలు లేకుండా) గా చేస్తాడు. వీరి కుమారుడు కార్తికేయుడు తారకాసురున్ని వధిస్తాడు.
మన్మథుని రూపం అందమైన, యవ్వనవంతునిగా ధనుస్సు ఎక్కుపెడుతున్నట్లు రెక్కలతో ఎగురుతున్నట్లు చూపుతారు. ఇతని విల్లు చెఱుకు గడతోను మరియు బాణాలు ఐదు రకాల సువాసనలు వెదజల్లే పూలతోను అలంకరించబడి ఉంటాయి. ఈ పువ్వులు: అశోకం, తెలుపు మరియు నీలం పద్మాలు, మల్లె మరియు మామిడి పూలు. ప్రాచీనమైన మన్మథుని విగ్రహం మథుర సంగ్రహాలయంలో భద్రపరచబడినది.
గండగలపాడు
గండగలపాడు , ఖమ్మం జిల్లా, వైరా మండలానికి చెందిన గ్రామము..
సత్యనారాయణ పురం (బయ్యారం)
సత్యనారాయణపురం ఖమ్మం జిల్లా, బయ్యారం మండలంలోని గ్రామం.. 
క్రీ.శ. 13 వ శతాబ్దంలో ఈ గ్రామం నిర్మించబడినది అనేందుకు కొన్ని ఆధారాలు ఈవూరి పొలిమేరల్లో ఉన్నాయి. కాకతీయ చక్రవర్తి అయిన గణపతిదేవుడు పరిపాలనాకాలంలో ఈ ప్రాంతాన్ని పరిపాలించిన సామంతరాజు భార్య ఐన మైలమాంబ కు, కట్న కానుకలుగా ఈ ప్రాంతాన్ని ఇచ్చినట్లు శాసనాలు చెబుతున్నాయి.
ప్రస్తుత బయ్యారం చెరువు (మైలసముద్రము అనీ అంటారు) అలుగుల వృథానీరు అలిగేరు అనే చిన్న నది ద్వారా క్రిష్ణలో కలుస్తుంది. ఈ నది పరీవాహకప్రాంతములో ఉన్న ఈ గ్రామం, ముక్కారు పంటలతో సస్యశ్యామలంగా విరాజిల్లుతుంది. ఖమ్మం జిల్లాలో ఉత్తమ గ్రామంగా దీనిని తీర్చిదిద్దారు.
[1] ఈనాడు ఖమ్మం; జనవరి-3,2014;7వ పేజీ.
ఆంధ్రప్రదేశ్ పారిశ్రామిక మౌలిక సదుపాయాల సంస్థ
ఆంధ్రప్రదేశ్ పారిశ్రామిక మౌలిక సదుపాయాల సంస్థ (Andhra Pradesh Industrial Infrastructure Corporation) ఆంధ్ర ప్రదేశ్ రాష్ట్రానికి చెందిన ప్రభుత్వ సంస్థ. ఈ సంస్థ ప్రధాన ధ్యేయం పారిశ్రామిక అభివృద్ధి కోసం అవసరమైన మౌలిక సదుపాయాల్ని అందించడం.
ఈ సంస్థ 1973 సంవత్సరంలో స్థాపించబడినది. పారిశ్రామిక అభివృద్ధి కోసం ప్రాంతాల్ని గుర్తించడం మరియు వాటిలో పరిశ్రమల స్థాపన కోసం అవసరమైన రహదార్లు, నీరు, విద్యుత్తు మొదలైన మౌలిక సదుపాయాల్ని కలిగించడం ఈ సంస్థ కార్యకలాపాలు.
ప్రత్యేక ఆర్థిక మండలి లేదా సెజ్ (Special Economic Zone) ల వ్యవస్థాపన కూడా వీరి అధికారంలోకి వస్తుంది.
పేదరికం
పేదరికం (Poverty) ఒక సామాజిక, ఆర్థిక సమస్య. ఇది దీర్ఘకాలిక సామాజిక సమస్యగా ఉంది. సమాజంలో ఒక వర్గం కనీస అవసరాలైన ఆహారం, గృహవసతి, దుస్తులు పొందలేని పరిస్థితిని పేదరికం అంటారు. పేదరికంతో బాధపడుతున్న వారిని పేదలు అంటారు.పేదరికమే అత్యంత తీవ్రమైన మానవ హక్కుల ఉల్లంఘన అని సుప్రీంకోర్టు ప్రధాన న్యాయమూర్తి జస్టిస్‌ కేజీ బాలకృష్ణన్‌ చెప్పారు.వివిధ పథకాల ప్రయోజనాలు అసలైన లబ్ధిదారులకు చేరడం లేదని ఆవేదన వ్యక్తంచేశారు.
స్వభావాన్ని బట్టి పేదరికాన్ని సాపేక్ష, నిరపేక్ష పేదరికం అని విభజించవచ్చు.
జనాభాను వివిధ ఆదాయ వర్గాలుగా విభజించి అత్యధిక ఆదాయం పొందే 5% నుంచి 10% ప్రజల జీవనస్థాయితో అతి తక్కువ ఆదాయం పొందే అట్టడుగు 5% నుంచి 10% ప్రజల స్థాయిని పోల్చి పేదరికాన్ని నిర్ణయిస్తారు. సాపేక్ష పేదరికం ద్వారా ఆర్థిక అసమానతలను లెక్కించవచ్చు.
ప్రజలకు కావలసిన కనీస అవసర వస్తువుల పరిమాణాన్ని నిర్ణయించి, దాన్ని కనీస ద్రవ్యరూప తలసరి వినియోగం నిర్ణయిస్తారు. ఈ తలసరి కనీస ద్రవ్య రూప వినియోగ స్థాయి కంటే తక్కువ ఉన్న జనాభాను నిరపేక్ష పేదవారు అంటారు.
1950 నుంచి 1970 వరకు భారత ప్రభుత్వం పేదరికాన్ని తగ్గించడానికి ఎలాంటి ప్రత్యక్ష చర్యలు చేపట్టలేదు.ఆర్థికాభివృద్ధిని సాధిస్తే పేదరికం దానంతట అదే తగ్గుతుందనే సిద్ధాంతాన్ని నమ్మింది. 4వ ప్రణాళికలో భాగంగా పేదరికాన్ని తగ్గించడానికి ప్రత్యక్ష చర్యలు మొదలయ్యాయి. పేదరికం తీవ్రతను అంచనా వేసి గరీబీ హఠావో అనే నినాదాన్ని ప్రభుత్వం చేపట్టింది.
1973 నుంచీ అనేక గ్రామీణాభివృద్ధి పథకాలను చేపట్టింది. 1972-73 లో మహరాష్ట్ర లో ఉపాధి హామీ పథకం, 1973 లో క్షామపీడిత అభివృద్ధి కార్యక్రమం, 1974-75 లో చిన్నకారు రైతుల అభివృద్ధి ఏజన్సీ, ఆయకట్టు అభివృద్ధి పథకం. 1975లో ప్రధాని 20 సూత్రాల ఆర్థిక కార్యక్రమాన్ని ప్రకటించింది. 1977-78 లో ఎడారుల అభివృద్ధి పథకం, పనికి ఆహార పథకం, అంత్యోదయ పథకాలను ప్రవేశపెట్టారు. 1979లో గ్రామీణ ప్రాంత యువకులకు స్వయం ఉపాధిలో శిక్షణ ఇచ్చే కార్యక్రమాన్ని ప్రవేశ పెట్టి పేదరికం, నిరుద్యోగాన్ని తగ్గించడానికి చర్యలు పెట్టారు.
2015 నాటికి 78 కోట్లకు పైగా(782 మిలియన్లు) భారతీయులు రోజుకు రెండు డాలర్ల కంటే తక్కువ సంపాదనతో జీవిస్తారని ప్రపంచబ్యాంకు , అంతర్జాతీయ ద్రవ్య నిధి సంస్థ సంయుక్త నివేదిక వెల్లడించింది.చైనా తన పేదిరిక రేటును 60% నుంచి 16% తగ్గించిందని నివేదిక ప్రశంసించింది.
పొంగలి
పొంగలి లేదా పొంగళి (Pongal) తమిళనాడు, కర్ణటక, ఆంధ్ర ప్రదేశ్ లలో అన్నంతో చేయబడు అల్పాహారం. అయితే రోజూ తినే అన్నం కంటే కొద్దిగా ఎక్కువగా ఉడికించటం వలన ఇది మెత్తగా ఉంటుంది. పొంగలి రెండు రకాలు. చక్కెర పొంగలి, మెలి పొంగలి. చక్కెర పొంగలి తీయగా ఉంటుంది. దీనిని స్వీట్ గా తింటారు. మెలి పొంగలిలో మిరియాలు వేస్తారు. ఇది కారంగా ఉంటుంది. రెంటినీ ప్రసాదానికి కూడా వినియోగిస్తారు. ఇష్ట ప్రకారం రెంటిలోనూ జీడి పప్పు వేసుకొనవచ్చును.
తమిళనాడు, ఆంధ్ర లలో పొంగలి ఒకే రకంగా ఉంటుంది. ఉప్మా లాగా హస్తం గరిటెతో ముద్దలు ముద్దలుగా పెట్టుకోవటానికి వీలౌతుంది. వేరుశనగ కాయలతో లేదా పప్పులతో చేసిన పచ్చడి, కొబ్బరి పచ్చడి, సాంబారుతో మరింత రుచిగా ఉంటుంది. మినప వడ లని కూడా ఇందులో నంజుకొంటారు.
కర్ణాటకలో పొంగలిలో పాలని వినియోగిస్తారు. అందువల్ల ఇది పాయసం లాగా ద్రవ పదార్థం లాగా ఉంటుంది. వడ్డించటానికి గుంట గరిటెలు వాడవలసి వస్తుంది. ఈ పొంగలి లోకి మినప వడ అంతగా రుచించదు.
తమిళులు, కన్నడిగులు పొంగల్ అంటారు. ఆంధ్రులు పొంగలి అంటారు.
గురవాయిపాలెం
గురవాయిపాలెం కలిదిండి మండలాన్ని ఆనుకుని ఉన్న ఒక గ్రామం.దీనినే గుర్వాయిపాలెం అనికూడా పిలుస్తారు. కలిదిండిని పరిపాలించే రాజులు గుర్రాలను ఇక్కడ కట్టేవారు. మొదట "గుర్రాలపాలెం"గా పిలవబడి కాలక్రమేణా "గురవాయిపాలెం"గా మారింది.
ఇక్కడ ప్రధాన కులాలు గౌడ, ముదిరాజ్. ఈ గ్రామంలో 99% వెనుకబడిన కులాలవారు ఉన్నారు. వెనుకబడిన కులాలవారు ఉన్నప్పటికీ ఈ గ్రామంలో "వెనుకబాటుతనం" లేదు. 
ఎవరి ఇంట్లోనైనా శుభకార్యం ఉంటే దాదాపు అన్ని వర్గాలవారిని పిలవడం ద్వారా సామాజిక సామరస్యాన్ని పాటిస్తారు. అందరూ వచ్చి వడ్డన కార్యక్రమాలు, మిగతా పనులలో తమవంతు సహాయం చేస్తారు.
సముద్రమట్టానికి 8 మీ.ఎత్తు
భీమవరం, పెడన, ఏలూరు, గుడివాడ
కైకలూరు, ఆకివీడు, కాల్ల, మండవల్లి
కలిదిండి, గురవాయపాలెం నుండి రోడ్దురవాణా సౌకర్యం ఉంది. రైల్వేస్టేషన్: విజయవాడ 80 కి.మీ
ఊర్లో నాలుగు హిందూ ఆలయాలున్నాయి.
క్రైస్తవ మందిరాలు 5 ఉన్నాయి. ముస్లింలు లేరు కనుక మసీదు లేదు. ఇక్కడ రాజు, కమ్మ, బ్రాహ్మణ, కాపు వంటి అగ్రవర్ణాలు లేవు.
గ్రామంలో 7వ తరగతి వరకు చదువుకొనుటకు ప్రాథమిక ఉన్నత పాఠశాల ఉంది. ప్రైవేటు పాఠశాల సదుపాయాలు గతంలో ఉండేవి కానీ ఆర్థికంగా అందరూ తక్కువగా ఉండుట, విద్యాపరమైన అవగాహన తక్కువగా ఉండుట వల్ల వాటిని మూసివేసారు. పై చదువులకు పక్కనే ఉన్న కలిదిండి, కైకలూరు, భీమవరం, విజయవాడలకు వెళతారు. ఇక్కడివారు సాధారణంగా 10వ తరగతి లేదా ఇంటర్మీడియట్ వరకు చదివి పోలీసు కానిస్టేబుల్, హోమ్ గార్డు వంటి ఉద్యోగాల కొరకు ఎక్కువ కృషిచేస్తారు.
అత్యున్నత విద్యార్హత: ఈ ఊరిలో రాగం పుల్లాజీగారి పెద్ద అబ్బాయి (శ్రీనివాసరావు, పిహెచ్‌డి[ఎలక్ట్రానిక్స్], జపాన్, పెద్దకోడలు (ప్రియాంక, పిహెచ్‌డి[ఫిజిక్స్]లక్నో) ఇద్దరూ పిహెచ్‌డి (PhD) పూర్తిచేశారు.ఇంకా కొంతమంది రవికుమార్ రాగం (ఎంఫిల్, అనువాదశాస్త్రం, హెచ్‌సియు), కలిదిండి రాజేష్ (ఎంఎస్‌సి, కెమిస్ట్రీ, ఆంధ్రా విశ్వవిద్యాలయం, పోసిన శ్రీనివాస్ (ఎంఎస్‌సి, కెమిస్ట్రీ, ఆంధ్రా విశ్వవిద్యాలయం, పోసిన వెంకటేశ్వరరావు (ఎంఎస్‌సి, గణితశాస్త్రం, ఆంధ్రా విశ్వవిద్యాలయం) పూర్తిచేసి వివిధ నగరాలలో ఉద్యోగాలు చేస్తున్నారు.వీరేకాక ఇంకా కొంతమంది యువకులు ఎంసిఎ, బిటెక్, పాలిటెక్నిక్ వివిధ సాంకేతిక, వృత్తి కోర్సులను అభ్యసిస్తూ గ్రామంలోనివారికి ఉన్నతవిద్య పట్ల ఆసక్తి పెరిగేలా ప్రోత్సాహిస్తున్నారు.
2014లో విడుదలయిన ఎసై పరీక్షలలో గ్రామానికి చెందిన కలిదిండి రాజేష్ మరియు బత్తిన నాగబాబు ఉత్తీర్ణులై, ఎంపికయ్యారు. ఇది గుర్వాయిపాలెం గ్రామానికి చాలా ప్రతిష్టాత్మకమైనది అని పెద్దలు, విద్యావంతులు భావిస్తున్నారు.
జూలై 31, 2013లో జరిగిన గ్రామ పంచాయితీ సర్పంచ్ ఎన్నికలలో నిక్కు పూర్ణచంద్రరాజు 494 ఓట్ల మెజారిటీతో అఖండ విజయాన్ని సాధించారు. గత కొన్ని సంవత్సరాలుగా గౌడ వర్గానికి చెందినవారే గ్రామాన్ని పరిపాలించడం జరుగుతోంది, అది రానురానూ వారసత్వ రాజకీయాలకు దారితీస్తున్న తరుణంలో, పంచాయితీశాఖలో విస్తృత అనుభవం కలిగిన నిక్కు పూర్ణచంద్రరాజు పోటీచేసి స్థానిక ప్రత్యర్థి పోసిన త్రినాథ్ బాబుపై విజయం సాధించారు.
బోండా
బోండా (Bonda) దక్షిణ భారత దేశానికి చెందిన ఒక అల్పాహార వంటకం. దీనిలో కారం మరియు తీపి రకాలున్నాయి.
కారపు బోండా తయారుచేయడానికి బంగాళాదుంప ముద్దని బాగా వేయించి, పలుచని శెనగ పిండి ముద్దలో ముంచి నూనెలో వేయించాలి. బంగాళాదుంపలో ఇష్టమైన కూరగాయ ముక్కలు ఉడికించి కలుపుకోవచ్చును. కొంతమంది మధ్యలో బంగాళాదుంప ముద్దకు బదులు నిలువుగా కోసిన ఉడికించిన కోడిగుడ్డును ఉంచి శెనగపిండి ముద్దలో ముంచి వేయిస్తారు. వీటిని 'ఎగ్ బోండా' అంటారు.
కేరళ రాష్ట్రంలో బోండాలను తీపిగా తయారుచేస్తారు. మిగిలిన దేశమంతా కారపు బోండాలు తింటారు. కారపు బోండాలో మసాలా రకం మహారాష్ట్రలో బటాటా వడ అంటారు.
పోషణ
శక్తి విడుదలకు, శరీర పెరుగుదలకు, నిర్మాణానికి అవసరమైన రసాయన పదార్థాలను పోషక పదార్థాలు, లేదా పోషకాలు (Nutrients) అంటారు. వీటిని సేకరించడం లేదా తీసుకోవడాన్ని పోషణ (Nutrition) అంటారు.
జంతు శాస్త్రం ప్రకారం పోషణలో ఆహార స్వీకరణ (ఆహారాన్ని తీసుకోవడం), జీర్ణక్రియ (స్థూల అణువులను సూక్ష్మ అణువులుగా మార్చడం), శోషణం (ఆంత్ర కుడ్యము పీల్చుకోవడం), స్వాంగీకరణం (రక్త ప్రసరణలోనికి చేరటం) మరియు విసర్జన (జీర్ణము కాని మరియు అనవసరమైన పదార్ధాలను బయటకు పంపించడం) అను విధానాలు ఉంటాయి.
పోషకాలు రెండు రకాలు అవి
కార్బోహైడ్రేట్లు, ప్రోటీన్లు, కొవ్వులు లాంటివి మన శరీరానికి ఎక్కువ మొత్తంలో అవసరం కాబట్టి వీటిని స్థూల పోషకాలు అంటారు. విటమిన్లు, ఖనిజ లవణాలు మన శరీరానికి తక్కువ మొత్తంలో కావాలి కాబట్టి వీటిని సూక్ష్మ పోషకాలు అంటారు.
ఇవి కార్బన్, హైడ్రోజన్, ఆక్సిజన్లతో నిర్మితమవుతాయి. గ్లూకోజ్, ఫ్రక్టోజ్, గాలక్టోజ్, రైబోజ్, లాంటి వాటిలో ఒకే చక్కెర పరమాణువు ఉంటుంది. కాబట్టి వీటిని సరళ చక్కెరలు అంటారు. చెరకులోని చక్కెర అయిన గ్లూకోజ్, పాలలోని చక్కెరయైన లాక్టోజ్, జంతువులలోని పిండి పదార్థమైన గ్లైకోజెన్, మొక్కల్లోని పిండిపదార్థం, వృక్షకణాల్లోని సెల్యులోజ్ లాంటివి సంక్లిష్ట కార్బోహైడ్రేట్లకు ఉదాహరణ. వీటిలో రెండు నుంచి అనేక వందల చక్కెర అణువులు ఉంటాయి. ఆహారం ద్వారా మనం తీసుకున్న సంక్లిష్ట కార్బోహైడ్రేట్లు ఆహారనాళంలోని ఎంజైమ్ లతో జలవిశ్లేషణం చెంది సరళ చక్కెరలుగా విడిపోతాయి. ఈ సరళ చక్కెరలను మన శరీరం శోషించుకుంటుంది.
ప్రోటీన్లు అమైనో ఆమ్లాలనే వాటితో నిర్మితమై ఉంటాయి. మనం తీసుకునే ప్రొటీన్లు ఆహారనాళంలో ఎంజైమ్‌ల సహాయంతో విడిపోయి అమైనో ఆమ్లాలుగా మారిపోతాయి. అమైనో ఆమ్లాలు పేగు గోడల నుంచి శోషణం చెందుతాయి. అవసరమైన విధానాన్ని బట్టి అమైనో ఆమ్లాలు రెండు రకాలు.
కొవ్వులు ఫ్యాటీ ఆమ్లాలు, గ్లిజరాల్ తో ఏర్పడతాయి. కొవ్వులను ఆహారంగా తీసుకున్నప్పుడు అవి శరీరంలో ఫ్యాటీ ఆమ్లాలు, గ్లిజరాల్ గా జల విశ్లేషణం చెందుతాయి. ఫ్యాటీ ఆమ్లాలను రెండు రకాలుగా విభజించారు. 
కొవ్వులు మనకు వృక్ష, జంతు సంబంధ ఆహార పదార్థాల నుంచి లభిస్తాయి. వృక్ష సంబంధ కొవ్వులు ఎక్కువగా నూనెల్ రూపంలో ఉంటాయి. కుసుమ, పొద్దు తిరుగుడు, వేరుశనగ,కొబ్బరి, పామ్ మొక్క మొదలైన వాటి నుంచి వచ్చే నూనె వీటికి ఉదాహరణ.
మానవ శరీరంలో సుమారు యాభై దాకా ఖనిజ లవణాలు ఉంటాయి. పెరుగుదల, కణాల మరమ్మతు, ద్రవాభిసరణకు అవసరమౌతాయి. సోడియం, భాస్వరం, కాల్షియం, మెగ్నీషియం, క్లోరిన్, పొటాషియం లాంటివి శరీరంలో ఉండే స్థూల మూలకాలు. మాంగనీస్, మోలిబ్డినం, రాగి, జింక్, ఫ్లోరిన్, అయోడిన్, ఇనుము లాంటివి సూక్ష్మ మూలకాలు.
విటమిన్ల గురించిన ఆలోచన 18వ శతాబ్దంలోనే మొదలైంది. అప్పట్లో నావికులు కాలేయాన్ని ఆహారంగా తీసుకోవడం వలన రేచీకటి, నిమ్మ జాతి ఫలాలను తీసుకోవడం వలన స్కర్వి వ్యాధి, కాడ్ చేప నూనెను తీసుకోవడం వల్ల రికెట్స్ వ్యాధి నయమవుతున్నాయనిగమనించారు. హాప్కిన్స్ అనే శాస్త్రవేత్త పాలలో పెరుగుదలకు అవసరమైన పదార్థం ఉందని కనుక్కుని దీన్ని అదనపు కారకం అని పేర్కొన్నారు. ఫంక్ అనే శాస్త్రవేత్త తవుడులో బెరిబెరి వ్యాధిని నిరోధించే పదార్థం ఉందని కనుక్కుని దాన్ని వైటమిన్ సి అని పిలిచారు.
చిలుకూరి నారాయణరావు
చిలుకూరి నారాయణరావు (ఆగష్టు 9, 1889 - జూన్ 22, 1951) భాషావేత్త, చరిత్రకారుడు మరియు సంస్కృతాంధ్ర పండితుడు.
ఈయన విశాఖపట్నం జిల్లా, పొందూరు సమీపంలోని ఆనందపురంలో 1889, ఆగష్టు 9 న జన్మించాడు. తండ్రి భీమాచారి. తల్లి లక్ష్మమ్మ. మాతృభాష కన్నడం. ఈయన శ్రీకాకుళం మునిసిపల్ ఉన్నత పాఠశాలలో విద్యాభ్యాసం చేసి, పర్లాకిమిడి మరియు విజయనగరం ల లోని మహారాజా కళాశాలలో చదివి పట్టభద్రులయ్యాడు. మద్రాసు విశ్వవిద్యాలయం నుండి తెలుగు మరియు కన్నడం భాషలలో ఎం.ఏ. పట్టా పొందాడు. పదకొండవ శతాబ్దం నాటి ఆంధ్ర భాష గురించి పరిశోధన చేసి డాక్టరేట్ పట్టా పొందాడు. ఉత్తర సర్కారు జిల్లాలలో ఇంగ్లీషు బోధన విధానం ప్రచారం చేయటానికి జె.ఎ.యేట్స్తో కలిసి కొంతకాలం పాఠశాల పరీక్షకుడుగా పనిచేశాడు. తరువాత అనంతపురం దత్తమండల కళాశాల (తరువాతి కాలంలో గవర్నమెంట్ ఆర్ట్స్ కాలేజీ)లో ఆంధ్రోపన్యాసకుడిగా చాలాకాలం పనిచేశాడు. ఈయన ఆంధ్ర విశ్వకళా పరిషత్తు చే 'కళాప్రపూర్ణ' బిరుదును, కాశీ సంస్కృత విద్యాపీఠంచే 'మహోపాధ్యాయ' బిరుదును పొందాడు. 'ఆంధ్ర బెర్నార్డ్ షా' అనే బిరుదుకూడ ఇతనికి ఉంది.
ఇతడు 1951, జూన్ 22 న పుట్ట కురుపు వ్యాధి వలన చెన్నైలో పరమపదించాడు.
చిలుకూరి నారాయణరావు గిడుగు రామ్మూర్తితో పాటు వ్యావహారిక భాషా ఉద్యమ ప్రచారానికి విశేష కృషి చేశాడు. 1933 లో జరిగిన అభినవాంధ్ర కవిపండిత మహాసభ, నారాయణరావు అధ్యక్షతన ఆధునిక వ్యవహారిక భాషనే బోధన భాషగా ఉపయోగించాలని తీర్మానించింది. ఆలంకారికులు, వైయాకరణుల మధ్యలో తెలుగు కవులు నలిగిపోయారని భావించాడు. అందుకే 1937లో వెలువరించిన "ఆంధ్ర భాషా చరిత్ర"ని అప్పట్లోనే వాడుక భాషలో రాశాడు.
దత్తమండలానికి రాయలసీమ అన్న పేరును చిలుకూరి నారాయణరావు సూచించాడని, గాడిచర్ల హరిసర్వోత్తమరావు సూచించాడని భిన్నాభిప్రాయాలు ఉన్నాయి. హరిసర్వోత్తమరావు జీవితచరిత్ర "శ్రీ సర్వోత్తమజీవితం"లో గ్రంథకర్త ఎం.వీరభద్రరావు, రాయలసీమ పేరును హరిసర్వోత్తమరావు సూచించాడని వ్రాసినా, 1946లో ఒక రేడియో ప్రసంగంలో చిలుకూరి నారాయణరావు తాను రాయలసీమ అన్నపేరును సూచించినందుకు గర్వపడుతున్నానని చెప్పుకోవటాన్ని ఎవరూ ఖండించలేదు. కాబట్టి ఈ పేరును చిలుకూరి నారాయణరావే పునరుద్ధరించి ఉంటాడని అనుకోవచ్చు రాయలసీమ పేరును సూచించిన నారాయణరావు దాన్ని పప్పూరు రామాచార్యుల చే ప్రతిపాదింపజేశారని భావిస్తున్నారు.
చీకటిగూడెం
చీకటిగూడెం, నల్గొండ జిల్లా, కేతేపల్లి మండలానికి చెందిన గ్రామము.
భారత ప్రభుత్వం నిర్వహించిన 2011 గణాంకాల జాలగూడు
చిలుకూరు క్షేత్ర చరిత్ర (పుస్తకం)
తెలంగాణ తిరుమలగా ఖ్యాతి గాంచిన హైదరాబాదుకు అతి సమీపంలోని చిలుకూరు గ్రామంలో వెలిసిన చిలుకూరు బాలాజీ దేవాలయంపై బులెమోని వెంకటేశ్వర్లు సుమారు మూడు సంవత్సరాలపాటు పరిశోధన చేసి వ్రాసిన గ్రంథం "చిలుకూరు క్షేత్ర చరిత్ర".
క్రీ.శ.1067లో అప్పటి రాజు అసగ మారస నేతృత్వంలో నిర్మించిన ఈ చిలుకూరు దేవాలయాల గూర్చి పూర్తి స్థాయిలో పరిశోధన చేసి, నాటి శిలా శాసనాలు, వాటి వివరాలు సహా ప్రచురించిన ఈ గ్రంథాన్ని 25 మార్చ్ 2005న అప్పటి శాసన సభ స్పీకర్ కె.ఆర్. సురేశ్ రెడ్డి విడుదల చేశారు.
ఈ "చిలుకూరు క్షేత్ర చరిత్ర" గ్రంథాన్ని నెక్స్ట్ స్టెప్ పబ్లికేషన్స్ ప్రచురించగా, విశాలాంధ్ర పబ్లిషింగ్ హౌస్, నవోదయ బుక్ హౌస్, ప్రజాశక్తి బుక్ హౌస్ లు సమ్యుక్తంగా ప్రపంచవ్యాప్తంగా విడుదల చేశారు.
అప్పట్లో కేవలం రెండు రోజుల్లో 10వేల కాపీలు అమ్ముడుపోయి ఈ గ్రంథం చరిత్ర సృష్టించింది.
తోటకూర పులుసు
తోటకూర పులుసు ఆంధ్ర రాష్ట్రంలోని ఒక పులుసు కూర పేరు.
దీనిని బెల్లంగాని లేదా పంచదారగాని వేసి తీయని పులుసుగా చేసుకుంటే చాలా రుచిగా ఉంటుంది.
పుదూరు
పుదూరు ఒక నాదారన పల్లి. అక్కడ పెద్ద పెద్ద మహానుబావులు పుట్టారు. భారతదేశ రాజయగం రచించిన అల్లాది క్రిష్న స్వామి అయ్యర్ పుట్టారు.
1832లో మేస్తర్ క్లూలో (Clu Low) అనే తెల్లదొర, తన ఆశ్రితుడైన పుదూరు చదలవాడ సీతారామశాస్త్రి చేత బాలశిక్ష అనే గ్రంథాన్ని రచింపచేశాడు. ...
రచన రామకృష్ణ బొమ్మిడి
పరమాన్నం
పరమాన్నం తెలుగు వారికి చాలా ఇష్టమైన వంటకం. దీన్ని సగ్గు బియ్యంతోనూ, బియ్యం తోనూ, శనగపప్పు తోనూ, పెసర పప్పుతోనూ తయారు చెయ్యవచ్చు.
కావలసిన పదార్దాలు
మద్రాసు విశ్వవిద్యాలయం
మద్రాసు విశ్వవిద్యాలయం భారతదేశ ప్రాచీన విశ్వవిద్యాలయాలలో ఒకటి. కలకత్తా విశ్వవిద్యాలయము మరియు బొంబాయి విశ్వవిద్యాలయం ల తరువాత స్థాపించబడింది. ఇక్కడ ఎందరో ప్రముఖులు విద్యాభ్యాసం చేసారు.
మద్రాసు విశ్వవిద్యాలయంలోనే విద్యాభ్యాసం చేసిన ప్రపంచప్రఖ్యాత వైద్యనిపుణుడు, విద్యావేత్త ఆర్కాటు లక్ష్మణస్వామి మొదలియారు ఇదే విశ్వవిద్యాలయానికి అత్యంత సుదీర్ఘకాలం (27 సంవత్సరాలు) పాటు ఉపకులపతిగా పనిచేసిన రికార్డు సాధించారు.
తెలుగు శాఖ విద్యార్ధుల సిద్ధాంత గ్రంథాలు శోధగంగ వెబ్సైటులో అందుబాటులో (2017నుండి) వున్నాయి.
దొమ్మరనంద్యాల
దొమ్మరనంద్యాల వైఎస్ఆర్ జిల్లా, మైలవరం మండలానికి చెందిన గ్రామము.
జమ్మలమడుగు పట్టణానికి వాయువ్య దిశగా 4 కి.మీ. దూరంలో ఉన్నది. తూర్పున మోరగుడి గ్రామం, పశ్చిమాన వేపరాల గ్రామం, దక్షిణాన పెన్నా నది, ఉత్తరాన కర్మలవారి పల్లె గ్రామం, దొమ్మరనంద్యాలకు సరిహద్దులుగా ఉన్నవి. గ్రామంలో ప్రస్తుతం విద్యా సదుపాయాలు చాలా ఉన్నతంగా ఉన్నాయి. గ్రామంలో ఒక ఉన్నత పాఠశాల, నాలుగు ప్రాథమిక పాఠశాలలు, చిన్న పిల్లల కోసం నాలుగు అంగన్వాడి కేంద్రాలు, బాలురకు ప్రభుత్వ హాస్టల్ సదుపాయం కూడా ఉన్నాయి. ప్రస్తుతం హాస్టల్లో వంద మంది విద్యార్థులు దాక ఉన్నారు. 
దోమ్మరనంద్యలలోని ఉన్నత పాఠశాల జిల్లాలోని కర్పోరాట్ పాఠశాలలకు దీటుగా ఉన్నత విద్యను బోధిస్తూ కడప జిల్లాలోనే ఉన్నతమైన పాఠశాలలలో ఒకటిగా నిలిచింది. ఇక్కడ పాఠశాల వాతావరం చాలా ఆహ్లాదంగా,ఆనందకరంగా ఉంటుంది. ఈ గ్రామం నుండే కాకుండా పొరుగు గ్రామాలైన మోరగుడి, కర్మలవారి పల్లె, చిన్న కొమెర్ల గ్రామాల నుండి మాత్రమే కాకుండా, జమ్మలమడుగు పట్టణం నుండి కూడా విద్యార్థులు రావడం జరుగుతున్నది. ఏడాది ఏడాదికి ఇక్కడి విద్యర్థుల సంఖ్య పెరుగుతూ ప్రస్తుతం 900 పైగా విద్యార్థులతో ప్రైవేట్ యాజమాన్యాలను, కార్పోరేట్ పాఠశాల వారిని సైతం ఆశ్చర్య పరుస్తున్నది.
ఇక్కడ చదువుకున్న విద్యార్థులలు చాలామంది ఉపాధ్యాయులుగా, ఇంజనీర్లుగా, వ్యాపారస్తులుగా, సాఫ్ట్ వేర్లుగా, డాక్టట్లుగానే కాకుండా అన్ని రకాల ప్రభుత్వ ఉద్యోగాలలో ఉన్నారు. 
ఈ గ్రామము వైఎస్ఆర్ కడప జిల్లాలోని పెద్దగ్రామాలలో ఒకటి. 
ఈ గ్రామంలో తొగట వీర క్షత్రియుల ఇలవేలుపు అయిన శ్రీ చౌడేశ్వరీదేవి ఆలయం ఉంది. ఈ ఆలయంలో ప్రతి సంవత్సరం జ్యోతి మహోత్సవాలు మూడు రోజులపాటు వైభవంగా జరుగును. [1]
జనాభా (2011) - మొత్తం 8,337 - పురుషుల సంఖ్య 4,219 - స్త్రీల సంఖ్య 4,118 - గృహాల సంఖ్య 2,192
http://censusindia.gov.in/PopulationFinder/Sub_Districts_Master.aspx?state_code=28&district_code=20
[1] ఈనాడు కడప/జమ్మలమడుగు; 2013,అక్టోబరు-23; 1వపేజీ.
మునెయ్య
Dr. Munchee (English: K.Muneyya) is a popular folk singer from YSR District, Thommaranadyala village. He is a folk artist for his career as a teacher. Rayalaseema collected fossil folk songs and saved them for future generations. The songs that they sang were transmitted from the Kadaapa Sky Center. They died in a road accident in 1995.
Edit song collection
They collected nearly 10,000 songs. Some of the popular songs they collect are:
Chicken bay lacmadima
.. chicken baby
Tummedalunnayemira ...
Dowry downtown
I missed the golden jacket
Cole .. Cole .. Cole .. Goal
Nancari ...
I'm a chicken and a chick.
Need saris ..
I went to the groceries
మోరగుడి
మోరగుడి వైఎస్ఆర్ జిల్లా, జమ్మలమడుగు మండలానికి చెందిన ఒక గ్రామము. పిన్ కోడ్ నం. 516 434. ఎస్.టి.డి.కోడ్ = 08560. 
ఈ గ్రామములో నూతనంగా నిర్మించిన ఈ ఆలయంలో, 2013, అక్టోబరు-5న, ప్రత్యేకపూజలు నిర్వహించారు. గంగాపూజ, పూర్ణబింబోత్సవం, గణపతి పూజ, అగ్నిప్రతిష్ఠ నిర్వహించారు. 6 అక్టోబరున ప్రత్యేకపూజలు చేసి, 7 అక్టోబరునాడు విగ్రహప్రతిష్ఠ చేసెదరు. 
మోరగుడి సమీపంలో రూపు దిద్దుకుంటున్న శ్రీకృష్ణానందమఠం, ప్రజలలో ఆధ్యాత్మికభావాన్ని పెంపొందిస్తున్నది. హైదరాబాదుకి చెందిన ఈ సంస్థ ఆధ్వర్యంలో, 2001 డిసెంబరు 5 నాడు ఈ మఠం పనులు మొదలు పెట్టింది. ఆధ్యాత్మిక పరిశోధనా కేంద్రంగా రూపుదిద్దుకుంటున్న ఈ కేంద్ర నిర్మాణం పూర్తికావస్తున్నది. ఈ మఠం కోసం, ప్రొద్దుటూరుకి చెందిన ప్రముఖవైద్యులు శ్రీ సుందరరామిరెడ్డి, 2.30 ఎకరాల భూమి విరాళంగా ఇచ్చారు. 
ఈ ఆలయ నవమ వార్షికోత్సవం, 2016, అక్టోబరు-29వ తేదీ శనివారంనాడు నిర్వహించెదరు. ఈ సందర్భంగా ఆ రోజు ఉదయం నుండి రాత్రి వరకు ఆలయంలో ప్రత్యేక పూజా కార్యక్రమములు నిర్వహించెదరు. ఆ రోజున ఉదయం 11 గంటలనుండి అన్నసమారాధాన కార్యక్రమం నిర్వహించెదరు. 
మోరగుడి గ్రామంలో వేరుశనగ పంట, జొన్న పంట, పత్తి పంట, పొద్దు తిరుగుడు పంట, వరి పంట, మెుదలగు పంటలు పండించుదురు. మా గ్రామంలో ఇంకా చాల పంటలు పండించుదురు
చేనేత మరియు వ్యవసాయం.
ఆధునిక మహాభారతం
ఆధునిక మహాభారతం, గుంటూరు శేషేంద్రశర్మ వ్రాసిన కవిత. ఇది 1986లో ప్రచురితమైన పది పర్వాల బృహత్కావ్యం. 
"ఆలోచన, ఆవేశం, భావుకతల మేళవింపు "ఆధునికం"" అనే సమీక్షా వ్యాసంలో దుప్పల రవికుమార్ అనే రచయిత ఇలా వ్రాశాడు
వ్యాసుడు రాసిన మహాభారతం ఎనిమిది వేల శ్లోకాలు గల "జయం" అనే ఇతిహాసం. భూమి కోసం, భుక్తి కోసం జరిగిన పోరు కథనమైన ప్రాచీన భారతం చదివితే పుణ్యం వస్తుందని అంటారు. అదే భూమి కోసం, భుక్తి కోసం వర్గ చేతన కథనం ఆధునిక భారతం చదివితే ఎన్నో లాభాలు. రచయిత సూచించినట్లుగా ఎన్ని లాభాలో చూడండి — గులాం మనస్తత్వం కారణంగా వంగిపోయిన మోకాళ్లలో బలం వచ్చి, మనిషి కాళ్లు నిటారుగా నిలుస్తాయి. దాని పైన వంగి వంగి సలాములు చేసి చేసి వంకరటింకర్లు అయిపోయిన వెన్నెముక ఇనుప చువ్వలా నుల్చుంటుంది. సిగ్గు విడిచి తల వంచివంచి మెలిగే అలవాటుచేత సదా వేలాడే తల ఒక్కసారి భుజాలమీద లేచి నిర్భయంగా నిలబడుతుంది. మనిషి మనిషిగా మారిపోతాడు. భూగోళానికి ఇరుసు అవుతాడు.
శేషేంద్ర కవిగా సాగుచేసిన ఫలసాయమంతా ఒకచోట చేరిస్తే అదే "నా దేశం నా ప్రజలు" అనే ఆధునిక మహాభారతం. నిరంతర శ్రమ ఫలితమే మానవ నాగరికత. నగరీకరణలో ఎక్కడ, ఎప్పుడు, ఎలా లోపం జరిగిందో తెలీదు గానీ, దాని ఫలితమే నేడు మనం చూస్తున్న అసమ సమాజం. ఎందుకిలా జరిగిందో ఊహించగలం. మనిషి స్వార్ధంవల్ల, విశాల దృష్టి లేకపోవడం వల్ల, సంకుచితత్వం వల్లనే ఇదంతా. శేషేంద్ర దీనికి విరుగుడు స్పష్టంగా చెప్తారు. వీటన్నింటి గురించి బాగా ఆలోచించిన కవి కొన్ని చోట్ల విపరీతంగా ఆగ్రహావేశాలు వ్యక్తపరుస్తారు. మళ్లీ తనను తాను సముదాయించుకుంటారు. “నీకెందుకింత అశాంతి నీకెందుకింత ఆవేశం అంటే ఏం చెప్పను? సముద్రాన్ని అడుగు నీ కెందుకింత అశాంతి అని, ఝంఝామారుతాన్ని అడుగు నీకుందుకింత ఆవేశం అని“.
కావ్యం ప్రారంభంలోనే మనకు కొన్ని విషయాలు స్పష్టంగా చెప్పేస్తారు. - 
పిల్లల చదువులను విసుక్కుంటారు శేషేంద్ర. ఈ చదువుల గమ్యం అంతు చిక్కదంటారు. ప్రత్యామ్నాయంగా ..:
ఫ్యూడల్ వ్యవస్థ పతనమై ధనస్వామ్య వ్యవస్థ అవతరించడంతో యాంత్రిక నాగరికత మధ్య తరగతి జీవితాన్ని మరింత దుర్భరం చేసింది. కార్మికుడు ధనస్వామి చేతిలో పనిముట్టుగా మారిపోయాడు. కర్షకుడు పాలకుల కుతంత్రాలలో చిక్కుకుని వ్యాపార సంస్కృతిలో పోటీపడలేక సంఘర్షణలో వున్న వ్యక్తికి సరైన దిశానిర్దేశం చూపగలిగేది నిశ్చయంగా కవి మాత్రమే. అందుకు ఉదాహరణలు ఈ కావ్యంలో కోకొల్లలు. మచ్చుకు కొన్ని-
ప్రతి వాక్యం ఒక డైనమైట్ లా పేలే ఈ కావ్యం ఆలోచన, ఆవేశం, భావుకతల సమ్మేళనం.
సోడియం బైకార్బొనేట్
సోడా లేదా వంట సోడా (baking soda) లేదా సోడియం బైకార్బొనేట్ అనేది ఒక రసాయన పదార్థం. వంట సోడాని మనం కేకులు, బజ్జీలు వగైరాలు గుల్లబారి మృదువుగా వస్తాయని ఉపయోగిస్తాము. కానీ ఈ రసాయనానికి అనేక ఇతర ఉపయోగాలు ఉన్నాయి.
సోడా, తినే సోడా, వంట సోడా, బేకింగ్ సోడా, బైకార్బనేట్ ఆఫ్ సోడా(Bicarbonate of soda) లేదా సోడియం బైకార్బనేట్ (sodium bicarbonate) - ఇవన్నీ NaHCO అనే రసాయనం పేర్లే. ఇది తెల్లటి గుండ రూపంలో బజారులో దొరుకుతుంది. దీనిని ప్రయోగశాలలో తయారుచేయగలినా ప్రకృతిసిద్ధంగా దొరికె బేకింగ్ సోడాను నాకొలైట్ (nahcolite) అంటారు. ఇది క్షారగుణము కలిగి ఉంటుంది .
బేకింగ్ పౌడర్ అని మరొక పదార్థం ఉంది. అది వేరు. బేకింగ్ సోడా అంటే పక్కా సోడియం బైకార్బొనేట్. బేకింగ్ పౌడర్ అన్నది సోడియం బైకార్బొనేట్ + పొటాసియం బైకార్బొనేట్ (cream of tartar) కలిపి ఉన్న మిశ్రమము. ఇదీ తెల్లటి గుండ రూపంలోనే ఉంటుంది. దీనిని కూడ వంటలలో వాడతారు.
వాషింగ్ సోడా (చాకలి సోడా) అనేది వేరొక రసాయనం. దీనిని బట్టలు ఉతకడానికి వాడతారు. ఇదీ తెల్లటి గుండ రూపంలోనే ఉంటుంది. కాని దీనిని తినకూడదు.
తెలుగు శాఖ, ఉస్మానియా విశ్వవిద్యాలయం
ఉస్మానియా విశ్వవిద్యాలయము ఆర్ట్స్ కళాశాలలో తెలుగు శాఖ చాలా ముఖ్యమైన శాఖ ఎందుకంటే ఈ కళాశాలలో తెలుగులో బోధించే ఎకైక శాఖ. ఇది 1919లో ఏర్పడింది. తెలుగు శాఖ తెలుగు భాష ఔనత్యాన్ని కాపాడతంలో తనవంతు సహకారాన్ని అందిస్తున్న శాఖ. ఈ శాఖ స్నాతకోత్తర విద్య (ఎం.ఏ) ను అందించడంతో పాటు తెలుగు భాష పై పరిశోధనలను ( పీ.హెచ్.డి) లను అందిస్తున్నది. సిద్ధాంత గ్రంథాలు శోధగంగలో అందుబాటులో వున్నాయి.
ఉస్మానియా విశ్వవిద్యాలయం తెలుగు శాఖకు ప్రస్తుతం ఆచార్య సూర్యా ధనంజయ్ గారు అధ్యక్షత వహిస్తున్నారు. వీరు ఆచార్య గోనా నాయక్, ఆచార్య వెలుదండ నిత్యానంద రావు గార్ల తర్వాత 2017 జూలై 18 న శాఖాధ్యక్ష బాధ్యతలను స్వీకరించారు.స్నాతకోత్తర విద్య (ఎం.ఏ) గా తెలుగు అభ్యాసనం వలన తెలుగు భాషలో ఎంతగానో ప్రావీణ్యం సంపాదించటానికి అవకాశం గలదు.
ఇక్కడ విద్యార్థులు "ప్రాచీనా తెలుగు సాహిత్యం" నుండి "ఆధునిక తెలుగు సాహిత్యం" వరకు తెలుసుకోవడం జరుగుతుంది.
అంతే కాకుండా "తెలుగు శాసనాలు", "తెలుగు వ్యాకరణం-అలంకారాలు-ఛందస్సు", "వివిద తెలుగు సాహిత్య ప్రక్రియలు", "తెలుగు భాషా చరిత్ర" మరియు "తెలుగు సాహిత్య విమర్శ" వంటి అంశాలను క్షుణ్ణంగా నేర్చుకుంటారు.
సుధ (నటి)
సుధ ఒక ప్రముఖ సినీ నటి. 500 కి పైగా తెలుగు సినిమాలలో నటించింది. ఆమె, గ్యాంగ్‌లీడర్‌, చాలా బాగుంది, అతడు, దూకుడు, బాద్‍షా లాంటి సినిమాలో మంచి పాత్రలు పోషించింది. తెలుగులో మహేష్ బాబు, జూనియర్‌ ఎంటీఆర్, అల్లు అర్జున్, తమిళంలో సూర్య, అజిత, విశాల్‌ వంటి హీరోలందరికీ తల్లి పాత్రలు చేసింది.
ఆమె పుట్టి పెరిగింది తమిళనాడులోని శ్రీరంగం. ఆమె తమిళురాలు అయినప్పటికీ అల్లు రామలింగయ్య సలహాతో తెలుగు బాగా నేర్చుకుని స్వంతంగా డబ్బింగ్ చెప్పుకుంటుంది. ఆమె కూతురు ఎంబీఏ పూర్తి చేసింది.
అలనాటి పౌరాణిక గాధను కమలాకర కామేశ్వరరావు తెరకెక్కించిన శ్రీ వినాయక విజయం ద్వారా బాలనటిగా పరిచయమైన సుధ తరువాత అనేక చిత్రాలలో నటించింది. 
ఆమె నటించిన ఒక నాటకానికి విసు, ఎస్వీ ముత్తురామన్‌, బాలచందర్‌ న్యాయనిర్ణేతలుగా వ్యవహరించారు. అక్కడ ఆమెను చూశాక సినిమాల్లో అవకాశం ఇచ్చారు. తమిళంలో మూడు చిత్రాల్లో హీరోయిన్‌గా నటించాను. ఆమె తొలి చిత్రం ఏవీఎం సంస్థ నిర్మించింది. దాన్ని ముత్తురామన్‌ తీశారు. రెండో చిత్రం బాలచందర్‌ దర్శకత్వం వహించింది. ఇది షూటింగ్‌ పూర్తవ్వడంతో తొలిచిత్రంకంటే ముందే విడుదల అయ్యింది. సినిమా మాత్రం ఆకట్టుకోలేదు. ఆమె కెరీర్‌కు ఏడాదిపాటు గ్యాప్‌ వచ్చింది. అప్పుడు బాలచందర్‌ ఆమెకు హీరోయిన్‌కు చెల్లి పాత్ర ఇచ్చి చేయాలా వద్దా అనేది ఆమెనే నిర్ణయించుకోమన్నాడు. వారం రోజులు టైమ్‌ ఇచ్చాడు. ఆమె కేవలం గంటలో నిర్ణయం తీసుకుని ఓకే చెప్పింది. అప్పటి నుంచి సహాయ నటి పాత్రలకుపరిమితమమైపోయింది. అన్ని భాషల్లో కలిపి ఏడొందల చిత్రాలు పూర్తి చేసింది.
తెలుగులో ఆమె తొలి చిత్రం తల్లిదండ్రులు. ఆ సినిమాకు తాతినేని రామారావు దర్శకుడు.
తెప్ప (అయోమయ నివృత్తి)
తెప్ప అతి ప్రాచీనమైన చిన్న పడవ. ఇవి స్వదేశీ వస్తువులచే నిర్మిస్తారు.
పచ్చయప్ప కళాశాల
పచ్చయప్ప కళాశాల (ఆంగ్లం: Pachaiyappa's College) మద్రాసు లోని ప్రాచీనమైన విద్యా సంస్థ. ఇది 1842 సంవత్సరంలో పచ్చయప్పా ముదలియార్ వీలునామాను అనుసరించి స్థాపించబడింది. 
పచ్చయ్యప్ప కళాశాలను విద్యాదాత పచ్చయప్ప మొదలియార్ తన వీలునామాలో విద్యాదానం కొరకు కేటాయించిన సొమ్ముతో నిర్మించారు. పచ్చయప్ప మరణానంతరం వారు వ్రాసిన విల్లుకు వ్యతిరేకంగా, పచ్చయప్ప దానధర్మాలకు కేటాయించిన లక్షలాది రూపాయల సొమ్మును వారసులు తినివేశారు. ఈ నేపథ్యంలో బ్రిటీష్ ఈస్టిండియా కంపెనీ చెన్నై సుప్రీంకోర్టు అడ్వకేట్ జనరల్ కాంప్టన్, ఆయన అనంతరం వచ్చిన మరొక అడ్వకేట్ జనరల్ నార్టన్ పచ్చయప్ప దానధర్మాలకు కేటాయించిన సొమ్మును న్యాయపరంగా వెలికితీయించారు. ఆ వెలికి తీసిన సొమ్మును పచ్చయప్ప వీలునామా మేరకు ధర్మకార్యాలకు ఖర్చుచేసేందుకు 1832లో ధర్మకర్తల బోర్డు ఏర్పాటుచేశారు. ఆ బోర్డులో పోలీసు సూపరింటెండెంటు, దాత వెంబాకం రాఘవాచార్యులు అధ్యక్షునిగా, ప్రముఖ విద్యాదాత కోమలేశ్వరం శ్రీనివాస పిళ్ళై ఒకానొక ధర్మకర్తగా ఉన్నారు. 1842లో వెంబాకం రాఘవాచార్యులు మరణించాకా అప్పటి నుంచి శ్రీనివాసపిళ్ళై అధ్యక్షుడై 1852లో తాను మరణించేవరకూ కొనసాగారు. ఈ క్రమంలోనే ఆ ధర్మనిధితో పచ్చయప్ప కళాశాలను నిర్మించారు.కళాశాల అధికారిక వెబ్‌సైట్ లో చాలా మంది ప్రముఖ పూర్వవిద్యార్థులను పేర్కొన్నారు. వారిలో కొందరు: